Web-vinkkejä vuodelta 1998 ja miten me toimivat myöhemmin\nWeb-vinkkejä vuodelta 1998\nja miten ne toimivat vuosina 2000, 2006 ja 2017\nNämä vinkit, joita pyrin valitsimaan monipuolisesti eri aloilta, on julkaistu alun perin Kymen Sanomissa vuonna 1998, ensimmäinen viikolla 10 ja muut kahden viikon välein. Vuoden 2000 huhtikuussa, kun itse tarvitsin erästä vinkeistäni, keksin tarkistaa, miten kyseiset osoitteet toimivat. Onhan ns. linkkimätä (link rot) Webin pahimpia vitsauksia. Yllätyin myönteisesti sikäli, että useimmat toimivat tai ainakin uusi osoite oli kohtuutyöllä löydettävissä; silti on masentavaa, että niinkin moni linkki on rikottu huolimattomalla sivujen uudelleenjärjestelyllä. Myöhemmin tarkistin satunnaisesti jonkin linkin toimivuuden ja tarvittaessa lisäsin huomautuksen. Vuoden 2006 tammikuussa tein uuden tarkistuksen. Tulos on masentava: 44 linkkivinkistä vain selvästi alle puolet (17½) toimii siinä mielessä, että osoitteet (URLit) johtavat oikeanlaiselle sivulle suoraan tai automaattisen uudelleenohjauksen kautta. Uuden tarkistuksen tein vuoden 2017 lokakuussa.\nExcite Travel tarjoaa tuhteja tietopaketteja turisteille. Samalla se tietysti markkinoi matkailuun liittyviä kaupallisia palveluita. Virtuaalimatkailun makuun pääsee käyttämällä pääsivulla olevaa hakulomaketta, eli kirjoitetaan paikan tai alueen nimi ja klikataan "Take me there". Pieniä sudenkuoppia toki on: "Teneriffa" ei tuota mitään tulosta, mutta englanninkielinen versio "Tenerife" johtaakin tuossa tuokiossa melkoisen aineiston äärelle. Löytyy esimerkiksi Tenerife News -lehti, tuoretta sääsatelliittikuvaa ja kansallispuistojen esittelyjä.\n2000: Toimii edelleen (tosin kääntyen huomaamattomasti osoitteeseen http://www.excite.com/travel/) mutta käyttöliittymä on muuttunut eikä esimerkkihaku johda mihinkään. Muutoinkin sivuston sisältö näyttää supistuneen ja muuttuneen aiempaa selvemmin matkatoimiston markkinointimateriaaliksi.\n2006: Ei toimi. Kääntyy osoitteeseen http://www.webmarket.com/. On tavallista, että yritykset ostavat vapautuneita verkkotunnuksia (domain-nimiä, esim. city.net) myydäkseen niitä eteenpäin kalliimmalla tai (kuten tässä tapauksessa) ohjatakseen käyttäjiä kauppapaikkoihin.\nKielikö ongelma? Baabelinkala auttaa!\nEntäpä jos Webistä etsitty tieto onkin vaikkapa espanjankielistä? Ei hätää. Baabelinkala kääntää tekstiä espanjasta englanniksi, saksaksi ja muutamalle muulle kielelle - valitettavasti ei vielä suomeksi. Kielenkäännösohjelmille on helppo irvailla, jos tarjoaa niille vaikkapa runoutta. Fiksu ihminen käyttää ohjelmia sellaiseen, mihin ne on tarkoitettu. Kanarialla ilmestyvän La Provincia -lehden tekstiä Baabelinkala kääntää tähän tapaan:\nLa entrada de especies foráneas puede ser determinante en la extinción de las autóctonas.\nThe entrance of foreign species can be determining in the extinction of the native ones.\nEihän se täydellistä englantia ole, mutta asiasisällön se kertoo kohtuullisesti.\n2006: Toimii edelleen. Suositeltu osoite lienee nykyisin http://babelfish.altavista.com/\n2017: Ei toimi, vaan johtaa sivulle https://digital.com/about/babel-fish/, The History of Babel Fish, joka kertoo, miten Babel Fish hävisi kilpailussa muille käännösohjelmille, erityisesti Google-kääntäjälle.\nKevään koittaessa on aika miettiä, mitä uusia kasveja laittaisi puutarhaan tai hankkisi ruuk-kuun – ja miten hoitaisi uusia ja vanhoja kasveja. Virtual Garden sisältää laajan kokoelman tietoja kasveista, hoito-ohjeineen ja hyvän kuvituksen kera. Kieli tietysti voi olla ongelma. Parhaiten tietoja löytää, jos tuntee kasvin tieteellisen nimen. Hyvä puutarhakasvikirja on siis suureksi eduksi.\n2006: Muuttunut kauppapaikaksi, joka tosin on edelleen puutarha-aiheinen.\nHiekkakenttien kutsu - petankki\nNyt on myös hyvä aika ruveta valmistautumaan petankkikauteen. Suomen Petanque-liiton sivuilta löytyy tietoa sekä pelistä vasta kiinnostuneille että sitä jo vakavasti harrastaville. Esimerkiksi pelin säännöt esitetään sekä noin sivun mittaisena tiivistelmänä että täydellisten kansainvälisten sääntöjen suomennoksena.\nNyttemmin (ehkä 2000-08) muuttanut osoitteeseen http://www.petanque.fi. Vanhassa osoitteessa on tästä tieto.\n2006, 2017: Vanha osoite ei toimi vaan ohjautuu Saunalahden pääsivulle. Sen sijaan www.petanque.fi-sivusto toimii edelleen, joskin ulkoasu ja rakenne ovat täysin muuttuneet.\nCIA:n tietopankki maailman maista\nYhdysvaltain keskustiedustelupalvelu CIA tarjoaa tietoja myös julkisuuteen. Sen World Factbook sisältää yhtenäisessä muodossa kuvaukset maailman valtioista ja erillisistä territorioista. Tästä vuosikirjasta ilmestyy keväisin edellisvuoden tilannetta kuvaava versio. Mukana on myös tiheämmin päivitettäviä dokumentteja, esimerkiksi tiedot valtionpäämiehistä ja hallitusten jäsenistä. Liitteenä on mm. lista kansainvälisten organisaatioiden nimien lyhenteistä ja lyhyitä kuvauksia itse organisaatioista sekä Weights and Measures , joka sisältää anglosaksisten ja metristen mittayksiköiden välisiä muunnoskertoimia.\nEdelleen olemassa, sisällöltään päivitettynä, mutta Weights and Measures -liitettä ei enää ole. Havaittu 2002-01-12.\nSelkotietoa eurosta suomeksi\nEuroopan Unionin asiakirjat eivät ehkä ole selkeyden riemuvoitto noin yleisesti, mutta euroon siirtymistä koskevat Unionin (komission) viralliset Web-sivut ovat ihan luettavia. Ja luotettavampia kuin satunnaiset lehtijutut. Perustieto on suomeksikin, mutta tarkempien tietojen lukemiseen tarvitaan esimerkiksi ranskan, saksan tai englannin taito.\n2000: Osoite ei toimi lainkaan (404 Not Found -virhe)! Aineisto kyllä on olemassa, mutta nyt osoitteessa http://europa.eu.int/euro/html/home10.html?lang=10\n2006: Edellä mainittu uusi osoitekaan ei toimi.\nHarva lemmikinomistaja viitsii lukea kirjoja lemmikkinsä hoidosta, valitettavasti. Eksoottisista lemmikeistä ei suomenkielisiä kirjoja usein olekaan. Mutta Liaani sisältää tarpeellisia perusohjeita helposti sulavassa muodossa. Erityisesti matelijoista on selkeitä, eläinlääkärin kirjoittamia, parin sivun mittaisia, sekä yleisiä että lajikohtaisia ohjeita.\n2006: Ei toimi. Ohjautuu www.liaani.com-sivuston sivulle, jota ei ole. Virheilmoitussivu ei sisällä mitään neuvoa sivun etsimisestä. Liaanin pääsivun kautta löytyy kyllä matelijaohjeiston nykyversio, jolla kuitenkaan ei ole omaa osoitetta.\n2017: Myös www.liaani.com on poistunut.\nInternetin elokuvatietokanta kertoo, että siinä on tietoja yli 130 000 elokuvasta. Hakutoiminnon (search) kautta löytää vaikkapa Gone with the Wind -elokuvan yleisimmin siteeratut vuorosanat taikka tiedon siitä, ketkä esittivät Koskelaa Tuntemattoman sotilaan elokuvaversioissa ja missä muissa elokuvissa he ovat näytelleet.\n2006: Toimii edelleen ja voi hyvin. Suomalaiselle ehkä sopivamman näkymän tietokantaan tarjoaa nykyisin http://akas.imdb.com, joka paremmin tuntee elokuvia myös suomenkielisillä nimillä.\n2017: Toimii edelleen. Sivusto on muuttunut sikäli, että keskustelut elokuvista on poistettu.\nAiotko junailla Euroopassa?\nSaksan rautatielaitoksen aikataulupalvelussa on tietoja useista Euroopan maista. Suomi ei ole mukana, ei myöskään Espanja, mutta jos suunnittelet junailua manner-Euroopan ydinalueilla, kannattaa käyttää Deutsche Bahnin tietopalvelua. Käyttöliittymä on hiukan sekava, mutta siihen tottuu. Annetaan lähtöasema, kohde ja ajankohta, ja palvelu kertoo yhteyden tai yhteyksiä. Tiesittekö, että Nizzasta pääsee Genovaan kolmessa tunnissa, mutta Bolognaan kestää iäisyyden erittäin hankalien vaihtojen takia?\nhttp://bahn.hafas.de/english.html (saksaksi http://bahn.hafas.de/ ).\n2006: Englanninkielisen version osoite ei toimi. Itse sivusto on kyllä olemassa, ja pääsivun kautta pääsee saksankieliseen versioon (ohjautuu osoitteeseen http://reiseankunft.bahn.de) ja sieltä taas linkkiä seuraamalla englanninkielisen version nykyiseen osoitteeseen. Se tosin on sellainen, ettei sen voi olettaa toimivan kovin pysyvästi, vaan on parempi suunnistaa pääsivun kautta: http://reiseauskunft.bahn.de/bin/query.exe/en?ld=212.54&newrequest=yes&\n2006: Edellä mainittu englanninkielisen version osoite toimii yllättäen edelleen.\nKesäksi voisi vaikka opetella uuden korttipelin tai hankkia lisätietoa jo osaamastaan, vaikkapa nähdäkseen, miten sitä muualla pelataan. Korttipelien indeksistä voi hakea tietoa paitsi pelin nimen perusteella myös pelityypeittäin tai maittain. Kokeilkaapa vaikkapa skat-peliä!\n2006: Muuttanut, mutta vanhalla sivulla sentään on tieto tästä ja linkki uudelle sivulle http://www.pagat.com/class/\n2017: Vanha osoite ei enää toimi lainkaan. Uusi toimii.\nMiten tämä lääke pitikään ottaa?\nEhditkö jo unohtaa lääkärin ja apteekkarin ohjeet siitä, pitääkö lääke ottaa ennen ruokailua vai sen jälkeen? Ei hätää. Webistä löytyy Lääketietokeskuksen lääkeopas Pharmaca Fennica, josta voi hakea tietoja esimerkiksi ihan vaan lääkkeen kauppanimellä.\n2000: Toimii, mutta sivuilla on edelleenkin vuoden 1998 versio lääkeoppaasta! Tuoreempi, vuoden 2000 versio löytyy Lääketietokeskuksen sivuston kautta, osoitteesta http://www.tohtori.fi/laakeopas/\n2006: Ei toimi, eikä verkkotunnustakaan ngs.fi enää ole. Edellä mainittu Lääkeopas on edelleen olemassa.\n2017: Lääketietokeskuksen Lääkeopas on nyt osoitteessa http://www.terve.fi/laakeopas, ja se ilmeisesti vastaa ajantasaista lääketietokantaa.\n2019: Terve.fi on muuttanut täysin luonnettaan eikä enää sisällä Lääkeopasta. Toisaalta Lääketietokeskuksen sivun Monipuoliset Pharmaca Fennica -lääketietopalvelut kautta löytyy tietoa sekä Pharmaca Fennicasta mobiilisovelluksena että Pharmaca Fennica -verkkopalvelusta.\nLaatuvinkkejä: Britannican virtuaalikirjasto\nEncyclopaedia Britannica lienee maailman arvostetuin tietosanakirja. Se on vahvasti siirtynyt digitaali- ja nettiaikaan. Ja se tarjoaa myös maksuttomia palveluja kuten Britannica Internet Guide. Jälleen yksi luokiteltujen linkkien kokoelma, mutta tässä on todella paljon jyviä, vähän akanoita. Suomalainen tietysti kokeilee ensimmäiseksi, mitä löytyy hakusanalla Finland.\n2000: Osoite toimii, mutta se ohjautuu osoitteeseen http://www.britannica.com/ eli sivustoon, johon on yhdistetty (ilmeisestikin) aiempi Guide, Britannican online-versio ja mainoksia ja joka on sekavampi kuin Guide oli. Toisaalta informaation määrä on kieltämättä lisääntynyt merkittävästi. Guidea vastaa lähinnä palsta The Web's Best Sites hakutuloksissa.\nLisäys 2001-10-25: Sisältö on nyt siirretty maksulliseksi, eli käyttäjä saa kustakin artikkelista vain pätkän alusta, ja ohessa tyrkytetään mahdollisuutta hankkia maksullinen käyttöoikeus koko aineistoon. Samalla ilmeisesti Guide on kokonaan poistettu.\n2006: Osoitteessa on mainossivustojen hakemisto.\nPikku Ponien ihmemaa\nPikku Poneilla (My Little Ponies) on paljon ystäviä myös netissä. Dream Valley on luultavasti pikkuponifänin toivepaikka. Siellä voi muun muassa tunnistaa kuvien avulla omat pikkuponinsa ja niiden alkuperäiset nimet. Tiesitkö, että vuonna 1997 ruvettiin taas valmistamaan aitoja Pikku Poneja?\n2000: Ei toimi (403 Forbidden). Hakupalveluiden avulla löytyi uusi osoite: http://members.tripod.com/%7eponyland/\n2006: Vanha osoite antaa nyt virheen 404 Not Found. Edellä mainitussa toisessa osoitteessa on nyt tieto siirtymisestä osoitteeseen http://dreamvalley-mlp.com/\n2017: Mikään edellä mainituista osoitteista ei toimi.\nToisenlaista hevosharrastusta edustaa Suomen Hippos, jonka raviaiheiset sivut kertovat mm. vuoden kilpailukalenterin, ennätys- ja muita tilastoja, hevosjalostustietoja ja toki myös kuvia hevosista. Tätä kautta löytää myös raviratojen sivujen osoitteita ja niiden kautta ravien tuloksia; tosin useimmat raviratojen sivut näyttävät olevan aika "kehitteillä" Hippoksen sivuihin verrattuina.\n2006: Toimii. (Raviratojen tiedot löytyvät hiukan hankalasti Linkkejä-kohdan kautta.)\n2017: Toimii. (Raviratojen tiedot löytyvät nyt pääsivun pikalinkin ”Lähtölistat ja tulokset” kautta.)\nKonstailematon viininvalitsijan opas\nAlkon muutoin aika sekavilta Web-sivuilta löytyy mainio opas viinin valitsemiseen erilaisia ruokia varten. Ruoka-aineksia ja -lajeja on ahvenesta wieninleikkeeseen ja eksoottisempiakin siinä välissä, avokadoa ja kengurua myöten. Tosin opas kertoo vain viinilajin, jonka perusteella voi sitten erikseen etsiä vaikkapa Alkon hinnastosta jonkin erityisen tuotteen.\n2000: Kumpikaan ei toimi (404 Not Found). Alkon sivustosta http://www.alko.fi/ kyllä löytyy hinnasto, mutta kehysten käytön ja muiden hankaluuksien takia suora osoite on lähinnä hirviömäinen (tässä jaettu parille riville) ja tuskin toimii sekään kauaa: http://www.alko.fi/wwwalkofi/wwwBachus.nsf/frmBottom?\n2006, 2017: Edellä mainittu suora osoite ei toimi. Hintatiedot löytyvät pääsivun Tuotteet-kohdan kautta.\nViro-yhdistysten liitto ry. näyttää todella ylläpitävän Web-sivujaan. Sieltä löytyy mm. selostus toukokuun lopulla olleesta Viron EU-jäsenyys -seminaarista sekä hyvin järjestetty linkkikokoelma. (Valitettavasti Suomen ja Viron väliset Internet-yhteydet ovat vielä sen verran hitaita, että esimerkiksi Eesti Päevaleht Onlinen lukijan on syytä varautua pitkähköihin odotusaikoihin.)\nEi toimi. Uusi osoite: http://www.svyl.net/. Tästä ilmoitettiin minulle 2002-10-15. Vanhassa osoitteessa on hämärä ilmoitus, joka sanoo mm.: "Tälle sivulle aukeavat lähitulevaisuudessa yllä mainitun yrityksen/yhteisön kotisivut." vaikka mitään yritystä tai yhteisöä ei ole mainittukaan. Ilmeisestikin liitto on luopunut domainista vyl.ee ja Internet-palveluntarjoaja on pannut sen kierrätykseen.\n2006: Verkkotunnusta vyl.ee ei ole. Edellä mainittu uusi osoite toimii.\n2017: Edellä mainittu uusi osoite ei toimi. Sen sijaan http://www.svyl.fi/ toimii.\nNIST (National Institute of Standards and Technology) tarjoaa sivuillaan laajan tietopaketin SI-mittajärjestelmästä. Mukana ovat mittayksiköt ja etuliitteet, perusyksiköiden (metri, sekunti ym.) määritelmät ja niiden historialliset taustat.\nEtuliitteiden yhteydestä löytyy myös tieto vakavasti otettavasta ehdotuksesta, jonka mukaan ATK-alan ns. binaariset kilot, megat, gigat ja terat korvattaisiin etuliitteillä kibi, mebi, gibi ja tebi. Kyseessä on IEEE:n, ISO:n ja IEC:n yhteinen pyrkimys poistaa sekaannus, joita SI-etuliitteiden virheellinen käyttö aiheuttaa.\n2006, 2017: Toimii.\nMiksi suomalaiset blondit...\n... käyttävät Internetiä? Saadakseen selville, mitä vitsejä heistä kerrotaan. The Definitive List of Blonde Joke Links sisältää kymmeniä linkkejä blondivitsien listoihin.\n2017: Ei toimi. Johtaa AOL:n kirjautumissivulle.\nMiten Suomenlahti voi tänään?\nMeriveden lämpeneminen tuo valitettavasti mukanaan myös ongelmia ainakin paikoittain, etenkin Suomenlahden itäpäässä veteen liuenneiden ravinteiden takia.\nMerentutkimuslaitos ja eräät muut laitokset ovat yhteistyössä (hyvä!) perustaneet Itämeri-tietokannan, jonka tarkoitus on tarjota ajantasaista tietoa mm. Itämeren tilasta kuten sinieliöiden (syanobakteerien, "sinilevien") massaesiintymistä ("kukinnasta"). Tällaiseen tarpeellisen ja päivittäin muuttuvan tiedon jakamiseen Web on omiaan. Käyttäjät voivat myös sivuilta lähettää omia havaintojaan "levähaitoista". Valitettavasti tekninen toteutus on vielä varsin kömpelö ja sekava, mutta pyrkimys palvella kansalaisia on kiitettävä.\n2006: Toimii hyvin kyseenalaisesti. Sivu käyttää varmentamatonta sertifikaattia, joten sivulle meneminen aiheuttaa varoituksen, joka voi hämmentää monia. Lisäksi sivu on englanninkielinen. Jos käyttäjä osaa valita kielilinkkipalkista vaihtoehdon "Finnish", päädytään englanninkieliselle sivulle, joka selittää:\nThe language versions are included on the BOING Main Page, because we hope to get the translations of the BOING Pages into all languages of the Baltic Sea riparian states some time in the future!\nIn the meantime, you can make use of the numerous elements of these pages in English.\n2017: Osoite ei toimi lainkaan; verkkotunnusta meri.fimr.fi ei ole. Tunnus www.fimr.fi ohjautuu nyt osoitteeseen http://www.itameriportaali.fi/, jossa on vain tieto Itämeriportaalin eri sivujen siirtymisestä muualle.\nRodukkaita juttuja karjasta\nOklahoman valtionyliopisto ylläpitää sivustoa Breeds of Livestock , joka esittelee laajasti kuvin ja sanoin niin nautojen, hevosten, lampaiden, vuohien, sikojen ja siipikarjan sekä muutamien eksoottisempien kotieläinten rotuja. Suomenkarjaa ei ole mukana, suomenlammas sen sijaan on - varmaankin siksi, että sitä kasvatetaan Yhdysvalloissakin.\nSijoitusvaikeuksia ihan oikeasti?\nKannattaa katsoa eteensä, ennenkuin sijoittaa rahojaan. Pörssisäätiön sivut auttavat: löytyy osakkaan opas, sijoitusrahasto-opas, sijoittajan vero-opas ja sijoittajan euro-opas. Selkeällä suomen kielellä.\n2000: Ei toimi (404 Not Found). Uusi osoite: http://www.porssisaatio.fi/oppaat/suomi/oppaat.asp\n2006: Toinenkaan osoite ei toimi. Pääsivun http://www.porssisaatio.fi linkki "Oppaat" kyllä johtaa opasluetteloon (osoite: http://www.porssisaatio.fi/default.aspx?path=4;163).\n2017: Pääsivulla ei ole linkkiä oppaisiin, eikä edellä mainittu opasluettelon osoite toimi.\nTunnetko todella muita Pohjoismaita?\nThe Nordic FAQ eli vastauksia usein esitettyihin kysymyksiin Pohjoismaista on tarkoitettu kansainväliselle lukijakunnalle, ja siksi se on englanninkielinen. Mutta esimerkiksi matkailua muissa Pohjoismaissa suunnitteleva suomalainenkin löytänee sieltä kiinnostavaa tietoa niin matkailukohteista kuin kansoista ja historiastakin. Vaikkapa sen, mitkä ovat yleisimmät etunimet Norjassa tai oliko viikingeillä oikeasti sarvet kypärissään.\n2006: Toimii, mutta viimeksi päivitetty vuonna 2001.\n2017: Ei toimi. Osoitteessa on (harvinaista kyllä) erikseen tieto poistumisesta ja siitä, että uutta osoitetta ei ole tiedossa.\nOnko "kotieläintarhat" jo nähty? NetVet - Veterinary Resources sisältää nimensä mukaisesti eläinlääkintätietoa mutta myös paljon muuta asiaa kotieläimistä. Mukana on hyvinkin eksoottisia lemmikkejä ja mm. "elektroninen eläintarha".\n2017: Toimii, mutta ylläpito on ilmeisimmin lopetettu vuosia sitten.\nDilbert, aikamme antisankari\nLomat päättyvät aikanaan, ja töihin palaamista varten kannattaa nauttia rautaisannos Dilbertiä. Tämä menestyssarjakuva kuvaa tietotekniikkatyöläistä järjettömissä työoloissa. Webin Dilbert-sivuilta löytyy sarjakuvien lisäksi monenlaista oheistietoa.\n2006: Tilanne epäselvä: palvelin ei vastaa. Osoite http://www.unitedmedia.com/comics/dilbert/ toimii.\n2009: Alkuperäisen osoitteen palvelin ei edelleenkään vastaa. Toinen osoite tuottaa nyt vastauksen ”You don't have permission to access /comics/dilbert/ on this server.” Sivusto on ilmeisesti muuttanut osoitteeseen http://www.dilbert.com.\n2017: Toinen osoite toimii, ohjautuen osoitteeseen http://syndication.andrewsmcmeel.com/comics/dilbert/. Myös http://www.dilbert.com toimii, sisällöltään erilaisena.\nSuomenkielisiä "oppikirjoja" netissä\nInternetix Campus kertoo olevansa "uudenlainen, kaikille avoin oppimisympäristö". Nimestään huolimatta se sisältää suomenkielistä aineistoa. Opiskella voi jo monenlaisia aiheita Aleksis Kiven runoudesta yrityksen perustamiseen. Esimerkiksi fysiikan "kurssi" sopinee ainakin oheislukemistoksi lukiolaiselle sekä kertaukseksi ja hakuteokseksi niille, joilta koulufysiikka on päässyt unohtumaan.\n2006: Osoite ei toimi aiemmalla tavalla vaan tulee ilmoitus "Directory Listing Denied". Pääsivun osoite kuitenkin toimii ja ohjautuu osoitteeseen http://portaali.internetix.fi/. Suuri osa oppimateriaaleista on muutettu rekisteröitymistä vaativaksi, mikä estää normaaleilla linkeillä viittaamisen.\n2017: Alkuperäinen osoite ei toimi, ei myöskään sen pääsivun osoite. http://portaali.internetix.fi/ ohjautuu nyt osoitteeseen http://opinnot.internetix.fi/fi/structure/etusivu, joka käsittelee Otavan Opistoa ja jonka kautta löytynee osa vanhoista materiaaleista sekä uusia materiaaleja.\nSCSI? ISDN? Salakieli aukeaa...\nYksi hämäävimmistä piirteistä atk:ssa ja netissä on hämärien lyhenteiden ja slangisanojen viljely. Webreference on koonnut listan linkkejä suurimpiin atk- ja nettikielen sanakirjoihin. Niistä ensimmäisestä, PCWebopaediasta, voi käydä vaikkapa uteliaisuuttaan katsomassa, mille sanoille ihmiset sieltä useimmin etsivät selityksiä.\nTekniset termit ojennukseen\nTekniikan Sanastokeskus pitää Tekniikan termipankin maksuttomasti käytettävissä ainakin vuoden 1999 toukokuun loppuun asti. Termipankista löytyy sekä erikielisiä käännöksiä että määritelmiä tekniikan eri alojen termeille. Katsopa vaikka, mitä termistöasiantuntijat sanovat sanoista "multimedia", "suurjännite" ja "uudistushakkuu".\n2006, 2017: Toimii. (Keskuksen nimi on nykyisin "Sanastokeskus TSK" ja termipankin "TEPA-termipankki", mutta osoite siis on pidetty toimivana.\nMennäänpä metsään – sieneen vaikkapa\nArktiset Aromit ry. tarjoaa tietoja luonnonmarjoista, -sienistä ja -yrteistä. Esimerkiksi sienistä kuvataan kymmenkunta hyvää ruokasientä selkeiden valokuvien ja selitysten kera - sopiva perustietopaketti aloittelijalle.\n2006: Ei toimi (Not Found). Osoite http://www.arctic-flavours.fi toimii kyllä. (Aikoinani ilmoitin alku.htm-osoitteen, koska osoitteessa http://www.arctic-flavours.fi oli ns. ovimattosivu.)\n2017: Osoite http://www.arctic-flavours.fi kääntyy nyt osoitteeksi http://www.arktisetaromit.fi/.\nJos sukututkimusta on tarkoitus ruveta harrastamaan, kannattaa ehdottomasti tutustua netistä löytyviin tietoihin. "Sukututkimus UKK (FAQ)" antaa hyvät lähtökohdat. Sen kautta löytyy mm. sukututkimuksen perusopas ja sukututkijaluettelo, josta voit katsoa, tutkiiko joku jo sukuasi.\n2006: Ei toimi (tulee Soneran ilmoitus "Valitettavasti hakemaasi sivua ei löydy"). Osoitteessa http://personal.inet.fi/koti/suku/ taas on sivusto "Raassina suku". Sivuston uusi osoite näyttää olevan http://koti.welho.com/spalande/ukk.html\n2017: Uusikaan osoite ei toimi.\nCNN-uutistoimisto tuskin tarvitsee esittelyä. Siitä mistä maailma kohisee, ainakin tiedotusvälineiden mukaan, löytyy CNN:n Web-sivuilta enemmän asiaa kuin kukaan jaksaa lukea. Tietoja voi lukea USA:ssa tai Britanniassa sijaitsevasta palvelimesta; yksi netin paradokseja on, että Suomesta yhteys USA:han pelaa usein paremmin.\n2017: Toimivat. Molemmat kääntyvät osoitteeksi http://edition.cnn.com/\nUsenetin (news, newssit, nyyssit) keskusteluryhmiä on tuhansia kaikenlaisista aihepiireistä taivaan ja maan väliltä ja muustakin. Mutta kysymykseen, mitkä ryhmät käsittelevät sitä-ja-sitä aihetta, on usein hyvin vaikea löytää vastausta. Ehkäpä parhaan välineen nykyisin tarjoaa TILE.NEWS. Sen sivuilta löytyy myös väline, jolla voi etsiä jakelulistoja (postituslistoja, mailing lists) avainsanojen avulla.\n2017: Ei toimi. Kääntyy osoitteeseen https://emailuniverse.com/, jonka sisältö on aivan toinen.\nSoftaa mikroille netistä\nNetti on pullollaan kaiken maailman ohjelmia mikroille, ilmaiseksi tai lähes ilmaiseksi. Ongelmana onkin, että valtaosa kaikesta on tässäkin asiassa roskaa. Pahimmillaan mukana tulee virus. Niinpä mikroonsa ohjelmaa etsivän kannattaa aloittaa jostakin kokoelmasta, joka on suhteellisen luotettava ja laadukas. Tucowsia pidetään yleisesti sellaisena. Ohjelmia voi etsiä joko avainsanoilla tai valitsemalla ensin koneensa käyttöjärjestelmää vastaavan sivun ja sitten aihepiirin.\n2006: Ei toimi (Object Not Found). Tucows löytyy nykyisin esimerkiksi osoitteen http://www.tucows.fi kautta.\n2017: Myöskään http://www.tucows.fi ei toimi.\nVarjojen paratiisi – Babylon 5:n äänenkannattaja Suomessa\nOnko TV 2:ssa esitettävä Babylon 5 -tieteissarja jäänyt huomaamatta? Vahinko! Mutta mukaan pääset suomalaisten Babylon 5 -sivujen avulla. Voit lukea, mitä tähän mennessä on tapahtunut - mutta ei pitemmälle, sillä periaate on: ei spoilereita. Sarjaa seurannut taas löytää vastauksia häntä kutkuttaneisiin arvoituksiin.\n2006, 2017: Ei toimi. Sivusto löytyy nykyisin osoitteen http://www.modeemi.fi/~leopold/Babylon5/ tai osoitteen http://www.iki.fi/leopold/Babylon5/ kautta.\nOikeaa multimediaa alkuaineista\nTietoja alkuaineista joka kantilta - niiden löytämisen historiasta fysikaalisiin ja kemiallisiin ominaisuuksiin, tekniseen käyttöön jne. Järeän koneen omistajat voivat myös tutkia kiderakenteita "virtuaalitodellisuudessa" (VRML).\n2000: Toimii edelleen, ohjautuen automaattisesti sivulle http://www.webelements.com/index.html\n2006, 2017: Ei toimi (Not Found), mutta uusi osoite toimii.\nLeffojen kliseet dokumentoitu\nOletko koskaan tullut ajatelleeksi, että kun elokuvassa mies ja nainen juoksevat pakoon, niin se joka kompastuu on aina nainen? Entä tiesitkö, että kaikki puhelinnumerot, joihin amerikkalaisissa elokuvissa soitetaan, alkavat 555? "The Movie Cliches List" sisältää herkullisen paljon tällaisia kliseitä, aihepiireittäin luokiteltuina. Elokuvien katsomiseen saa uusia piirteitä, jos rupeaa tarkkailemaan, rikotaanko näitä "sääntöjä" joskus.\n2000: Osoite johtaa nyt "Please click here" -sivulle, jolta pääsee oikeaan uuteen osoitteeseen http://www.moviecliches.com/\n2006: Ei toimi, vaan osoite johtaa ovimattosivulle, jolta päädytään erään yrityksen sivustoon. Uusi osoite toimii.\n2017: Vanha osoite ei toimi (Not Found). Uusi toimii, mutta sivuston ylläpito lienee loppunut noin vuonna 2000.\nDanin vinkit Web-sivujen tekijöille\nWeb on pullollaan kaikenkarvaisia ohjeita Web-sivujen tekijöille. Harvoin niissä yhdistyy luettavuus asiasisällön paikkansapitävyyteen. "Dan's Web Tips" on ilahduttava poikkeus. Parikymmentä juttua, joista kukin on kohtuullisen mittainen kerralla luettavaksi.\n2006, 2017: Ei toimi (Not Found). Sivuston uusi osoite on http://webtips.dan.info/\nMitä Aalto oikein teki?\nKaikki tietävät, kuka oli Alvar Aalto, mutta moniko tietää, mitä kaikkea hän teki? Alvar Aalto -museon sivuilla kerrotaan hänen tuotannostaan niin kotimaassa kuin ulkomaillakin. Mukana on linkkejä hyvinkin laajoihin kuvauksiin Aallon suunnittelemista rakennuksista, niiden nykyisestä käytöstä, restauroinnista jne.\n2000: Muuttanut osoitteeseen http://www.alvaraalto.fi (ohjaus hoidettu ns. Refresh-kikalla ja erillisellä linkillä, mikä on siedettävä mutta ei oikea tapa).\n2006: Ei toimi (Not Found). Uusi osoite toimii.\n2017: Vanha osoite ei toimi (pitkähkön odotuksen jälkeen tulee Not Found). Uusi toimii, mutta pääsivun yläreunassa on huomautus ”Työstämme uutta sivustoamme ja väliaikaisesti osa sivuista on poissa käytöstä.”\nElämä yhtenä puuna\nTree of Life -hanke pyrkii kokoamaan tietoa maailman kaikista eliölajeista yhteen hajautettuun tietojärjestelmään. Biologin ja biologianharrastajan aarreaitta, jossa kerrotaan elämän puun muistakin haaroista kuin söpöistä pörröturkeista ja ihanista kukkakasveista. (Linkki "popular groups" on toki sekin kiinnostava.)\n2006: Toimii. Ohjautuu automaattisesti osoitteeseen http://tolweb.org/tree/phylogeny.html. Linkkiä "popular groups" ei ole, mutta linkki "Popular Pages" johtaa sivulle, jota tässä tarkoitettiin.\n2017: Alkuperäinen osoite ei toimi (palvelinta ei ole). Muutoin tilanne kuten v. 2006.\nYahoon kilpailija: Links2Go\nTiedon etsimiseen netistä on kaksi perusmenetelmää: laajoihin automaattisesti kerättyihin tietokantoihin kohdistuvat haut (esim. AltaVista, InfoSeek) ja ihmisten suorittamaan valikointiin perustuvat, aiheittain järjestetyt linkkikokoelmat. Jälkimmäisistä Yahoo (http://www.yahoo.com/) on tunnetuin ja käytetyin. Nyt sillä näyttää olevan vakavasti otettava kilpailija. Links2Go perustunee puoliautomaattiseen kokoamiseen, joka painottaa niitä sivuja, joihin muilla sivuilla on paljon linkkejä. Aihepiireittäisen selailun lisäksi voi tehdä avainsanahakuja.\n2006, 2017: Toimii, mutta hakukone on muuttanut luonnettaan, joka on nyt epäselvä. Kyseessä saattaa olla jopa ensisijaisesti maksuihin perustuva hakemisto.\nKKO:n ja KHO:n ennakkopäätökset nettiin\nKorkeimman oikeuden ja Korkeimman hallinto-oikeuden ennakkopäätökset kiinnostavat tietenkin juristeja sekä oikeustieteen opiskelijoita ja harrastajia. Lisäksi itse kutakin meistä saattavat kiinnostaa meille tärkeitä aiheita koskevat sellaiset ratkaisut, jotka on julkaistu ennakkopäätöksinä, koska ne "ovat tärkeitä lain soveltamisen kannalta muissa samanlaisissa tapauksissa". Lapsen palauttamista koskeva ratkaisu KKO 1996:151 voi sekin omalla tavallaan olla yleisöä kiinnostava nyt, kun medioissa on esillä osittain vastaava tapaus.\n2006, 2017: Ei toimi. Palvelu on kyllä olemassa, vieläpä laajennettuna, mutta osoitteessa http://www.finlex.fi/fi/oikeus/\nMiten verbit taipunevat?\nVerbien taivutus on tunnetusti monen kielen hankalimmin opittavia asioita. Conjugue on suomalaisen Erik Lindbergin tekemä ohjelma, joka muodostaa 19 eri kielen - esimerkiksi suomen, ranskan ja saksan - verbien taivutusmuodot.\n2000: Sivulla on tieto siitä, että Conjugue on muuttanut osoitteeseen http://www.puterweb.com/conjugue/index.html mutta tämä teksti on linkki osoitteeseen http://www.verbix.com/index.html mikä on aika hämmentävää.\n2006, 2017: Ei toimi ("Haettua sivua ei löydy!"), eikä puterweb.com-osoitekaan toimi (päätyy mainossivulle). Sen sijaan www.verbix.com-osoite toimii.\nEv.lut. kirkon sivuilla on selostettu niin sanottu kirkkovuosi eli sunnuntaiden ja muiden pyhäpäivien aiheet ja niihin liittyvät raamatunkohdat. Löytyy myös "Sana sinulle" eli lyhyt pakina aiheesta, vai saarnoiksikohan niitä pitäisi sanoa. Sivut hyödyntävät hypertekstin mahdollisuuksia aika mukavasti.\n2017: Ei toimi. Virheilmoitus kertoo: 404 Sivua ei löydy ”Aika etsiä ja aika kadottaa, aika on säilyttää ja aika viskata menemään”.\nDoD, Yhdysvaltain puolustusministeriö, kertoo omia näkemyksiään asioista DefenseLINK-sivuilla. Pääsivulta pääsee kätevästi lukemaan mm. USA:n puolustusvoimien lehdistötiedotteita.\n2017: Toimii. Kääntyy osoitteesee https://www.defense.gov/.\nKarttakeskus pitää toistaiseksi ilmaispalveluna Genimap-hakua, jolle voi antaa katuosoitteen ja kunnan nimen ja saada jonkinlaisen kuvan paikan sijainnista. Kartat ovat karkeita, mutta tiedot löytyvät nopeasti.\n2006: Ei toimi (palvelinta ei ole). Karttakeskus ei ilmeisesti tarjoa vastaavaa palvelua. Muita karttapalveluita netissä toki on moniakin.\nKirjoitettu alun perin 2000-04-05. Päivitetty viimeksi 2019-01-20.


Voiko tähän enää lisätä mitään? | Tuulilasi\nVoiko tähän enää lisätä mitään?\nKeskustelu > Autovero > Voiko tähän enää lisätä mitään?\nSu, 22.7.2012 19:58 17\nhttp://www.iltalehti.fi/autot/2012072215861299_au.shtmlMaahantuojan markkinoiman ekoauton hiilidioksidipäästöt kohosivat pilviin, kun autoon vaihdettiin tuumaa isommat renkaat. Cottero\nSu, 22.7.2012 20:57 #1 12\nKaiken lisäksi ao. 16-tuumaiset on osa ainoaa Kia Rioon tarjottavaa tehdaslisälisävarustepakettia (Premium Pack); moni ostaja ei edes huomaa että pakettiin kuuluvien kevytmetallivanteiden myötä tuumakoko muuttuu, saati sitten että sillä olisi vaikutusta päästöihin ja sitä kautta veroihin. Jäpykkä\nSu, 22.7.2012 21:05 #2 11\nCottero kirjoittiKaiken lisäksi ao. 16-tuumaiset on osa ainoaa Kia Rioon tarjottavaa tehdaslisälisävarustepakettia (Premium Pack); moni ostaja ei edes huomaa että pakettiin kuuluvien kevytmetallivanteiden myötä tuumakoko muuttuu, saati sitten että sillä olisi vaikutusta päästöihin ja sitä kautta veroihin.Toisaalta mikä oli auton hiilariarvo kauppakirjassa? Autoverohan oli peritty 124 g/km CO2-arvon mukaan vai? etep\nSu, 22.7.2012 22:32 #3 25\nme saatanan lampaat syömme mitä tahansa paskaa, mitä valtiovalta meille syöttää.Samaan aikaan meidän verorahoja levitellään Jyrki Kataisen ja meriitteinään mm. joululevyn tehneen opettaja/verkkosukka-blondin toimesta hevon vittuun = maihin, joissa kokonaisveroaste on kymmenisen prosenttiyksiä meitä matalampi ...On niin hienoa olla Suomalainen ! SaimaH\nSu, 22.7.2012 23:02 #4 10\nJäpykkä kirjoitti Toisaalta mikä oli auton hiilariarvo kauppakirjassa? Autoverohan oli peritty 124 g/km CO2-arvon mukaan vai?Toisaalta ei ole mitään väliä mitä kauppakirjassa lukee päästöjen suhteen. Autoverohan on ARVIOITU , suattaapi muuttua suuntaan tahi toiseen tilauksen jälkeen. Tästäkin on puhuttu aiemmin. zetori\nMa, 23.7.2012 06:24 #5 10\nJäpykkä kirjoittiCottero kirjoittiKaiken lisäksi ao. 16-tuumaiset on osa ainoaa Kia Rioon tarjottavaa tehdaslisälisävarustepakettia (Premium Pack); moni ostaja ei edes huomaa että pakettiin kuuluvien kevytmetallivanteiden myötä tuumakoko muuttuu, saati sitten että sillä olisi vaikutusta päästöihin ja sitä kautta veroihin.Toisaalta mikä oli auton hiilariarvo kauppakirjassa? Autoverohan oli peritty 124 g/km CO2-arvon mukaan vai?Onko myyjä kirjannut hiilariarvon kauppakirjaan?Jos kauppakirjassa / tilaussopimuksessa lukee, että muutokset ovat teknisissä arvoissa mahdollisia, ei ostaja voi valittaa kuin omaa tyhmyyttään. Burnhill\nMa, 23.7.2012 08:09 #6 7\nTuossa tapauksessa, jos valitaan tehdasvarustepaketti, CO2-päästöt tulevat kai vaatimuksenmukaisuustodistuksesta, jossa renkaat on ne, joilla se autotehtaan linjalta lähti. Renkaiden vaihto Suomessa pienempään ei enää auta. Sama tilanne on muillakin merkeillä, ei tehtaalla asennettavan leveämmän renkaan vaikutusta CO2-päästöihin ole yleensä ilmoitettu. Lahjomaton\nMa, 23.7.2012 10:40 #7 15\netep kirjoittime saatanan lampaat syömme mitä tahansa paskaa, mitä valtiovalta meille syöttää.Samaan aikaan meidän verorahoja levitellään Jyrki Kataisen ja meriitteinään mm. joululevyn tehneen opettaja/verkkosukka-blondin toimesta hevon vittuun = maihin, joissa kokonaisveroaste on kymmenisen prosenttiyksiä meitä matalampi ...On niin hienoa olla Suomalainen !tää on niin totta,,,, http://www.youtube.com/watch?v=7RJP_z--08QVoi jospa tietäisivät maailmalla,Nyt mitä voikaan olla taivaan alla,On täällä kansa, jonka kyyneleistä aikaan saisi aika monta valtamerta,,, ,,,,Me käymme vastamäkeen sielu surren,Mutt' siitä nousemme hammasta purren,Me mutkan jälkeen käymme mutkaan nähdäksemme, ettei kannattanutkaanOn täällä elämä raskasta työtäJa siinä harvemmin on onni myötä,Sen tietää vain yksin suomalainen ,,,,,*********************,,,jostain syystä sitä ainaista itkua ei tosiaan muut ymmärrä, omat asiansa kun voisi laittaa kuntoonkin. Jäpykkä\nMa, 23.7.2012 12:32 #8 6\netep kirjoittime saatanan lampaat syömme mitä tahansa paskaa, mitä valtiovalta meille syöttää.Samaan aikaan meidän verorahoja levitellään Jyrki Kataisen ja meriitteinään mm. joululevyn tehneen opettaja/verkkosukka-blondin toimesta hevon vittuun = maihin, joissa kokonaisveroaste on kymmenisen prosenttiyksiä meitä matalampi ...On niin hienoa olla Suomalainen !Itänaapurimme uutiset onneksi hiukan jaksavat nauraa tälle länsinaapurinsa tilanteelle... :)https://www.youtube.com/watch?v=BP0gdXWc7Dc&feature=player_embedded TakatukkaJack\nMa, 23.7.2012 13:18 #9 6\nHohhohhooJos kaveri ajaa auton ulos liikkeestä talvella päästöt ovat119g, kun ajoi ulos kesällä päästöt olivatkin 124g. Metallivärikin alkoi vaikuttaa päästöihin suuremmalla kertoimella neperin luvulla potentoituna, kun alla olivatkin kesärenkaat. Mutta siis joo yksityisellä puolella tämä tarkoittaisi erittäin pitkää sairaslomaa, julkisella puolella mitalia... siinä se konkreettinen ero. kurttugermaani\nMa, 23.7.2012 15:45 #10 4\nJa tuossakin artikkelissa sekoitettiin sujuvasti autovero ajoneuvoveroon, josta oli kyse. Kaveri joutuu maksamaan parikymppiä enemmän ajoneuvoveroa vuodessa, eikä missään mainittu tuliko autn hintaan lisää autoveroa päästöjen takia. Näitä sekoitellaan varmaan ihan tahallaan, ei autojournalistitkaan voi olla noin typeriä.Päästöt nousivat renkaiden takia pilviin (119 ->124g/km) :-) Kyllähän ne pakokaasut toki nousevat pilviin sopivalla säällä... Jäpykkä\nMa, 23.7.2012 16:47 #11 10\nkurttugermaani kirjoittiPäästöt nousivat renkaiden takia pilviin (119 ->124g/km) :-) Kyllähän ne pakokaasut toki nousevat pilviin sopivalla säällä... Ajoneuvovero nyt; 119 g/km CO2 = 58,035 €/a ja 124 g/km CO2 = 62,78 €/aAjoneuvovero 2013 alkaen; 119 g/km CO2 = 100,74 €/a ja 124 g/km CO2 = 105,485 €/aMelkein femma vuodessa eroa eli tosi valtava, huh huh. Onkohan ko kaiffari saanut jo kriisiapua... :) TakatukkaJack\nMa, 23.7.2012 20:17 #12 3\n^ koska summa oli pieni, niin myös ajoneuvoverolaki vaikuttaa naurettavalta. Paljosta ei puutu, että autot pitäisi tyypittää just exact tietylle rengas merkille ja tyyppille. Virkamies ajattaisi todennäköisesti suomalaista ympärivuoden suomiautossa suomi- hakkapeliitoissa mallia -82. Jäpykkä\nMa, 23.7.2012 20:54 #13 4\nTakatukkaJack kirjoittikoska summa oli pieni, niin myös ajoneuvoverolaki vaikuttaa naurettavalta.Toisaalta totta, mutta ero oli "vain" tuo 5 g/km CO2 ja molemmat vaihtoehdot ovat alle sen maagisen 130 g/km CO2 eli targetin...TakatukkaJack kirjoittiPaljosta ei puutu, että autot pitäisi tyypittää just exact tietylle rengas merkille ja tyyppille.En yhtään ihmettelisi, jos kohta vuosikatsastuksessa merkattaisiin näihin CO2-pohjalta verotettuihin autoihin tuo rengaskoko, mikä on katsastuksessa alla ja jos se koko nostaa CO2-päästöjä, niin ajoneuvovero vuodeksi eteenpäin sen perusteella. Sitten voisimme todeta, että leveämpi sekä matalaprofiilisempi rengas ei ainoastaan huononna ajovakautta, melua sekä mukavuutta vaan vieläpä lisää ajoneuvoveron suuruutta... zetori\nMa, 23.7.2012 21:22 #14 4\nJäpykkä kirjoittiEn yhtään ihmettelisi, jos kohta vuosikatsastuksessa merkattaisiin näihin CO2-pohjalta verotettuihin autoihin tuo rengaskoko, mikä on katsastuksessa alla ja jos se koko nostaa CO2-päästöjä, niin ajoneuvovero vuodeksi eteenpäin sen perusteella. Sitten voisimme todeta, että leveämpi sekä matalaprofiilisempi rengas ei ainoastaan huononna ajovakautta, melua sekä mukavuutta vaan vieläpä lisää ajoneuvoveron suuruutta...Entä jos alla on 20-30 mm kapeammat energiansäästörenkaat, aleneeko CO-2 päästöt / verot vastaavasti?Energiansäästörenkaiden vuokrauspalvelu lienee silloin bisnes. Virontuoja\nMa, 23.7.2012 21:26 #15 3\nHaluun Bentleyn COC:n niin että alle laitetaan 14" sirkkelinteräkumit. Päästöt 359g/km alunperin ja sirkkelinterillä 150g/km. Miksei autovalmistajat tee tätä. 20" vanteet sitten erillistoimituksella kotiin ja alle kun on auto verotettu ensi ohuilla ja pienillä kumeilla... Jäpykkä\nMa, 23.7.2012 21:28 #16 3\nzetori kirjoittiEntä jos alla on 20-30 mm kapeammat energiansäästörenkaat, aleneeko CO-2 päästöt / verot vastaavasti?TraFin toimintaperiaatteet jotenkin tuntien, niin ei varmaan laske...zetori kirjoittiEnergiansäästörenkaiden vuokrauspalvelu lienee silloin bisnes.Just niin, työllistää! Aivan kuten Ruotsissa on moottoripyörähuoltoja, joista voi katsastukseen (oliko se nyt 3. vuoden välein?) vuokrata E-hyväksyttyjä äänenvaimentimia. Sekä tehorajoitinsarjoja. Mooses oli Mooses, mutta Business on Business... :) Jäpykkä\nMa, 23.7.2012 21:33 #17 4\nVirontuoja kirjoittiHaluun Bentleyn COC:n niin että alle laitetaan 14" sirkkelinteräkumit. Päästöt 359g/km alunperin ja sirkkelinterillä 150g/km. Miksei autovalmistajat tee tätä. 20" vanteet sitten erillistoimituksella kotiin ja alle kun on auto verotettu ensi ohuilla ja pienillä kumeilla...Taitaa olla se Bentleyn autoverotonkin hinta jo sitä luokkaa, ettei meidän pers'aukisten kannata niistä paljoa haaveila?! Siis vm 2001 ja tuoreemmista... :)Ja nyt oli kai keskustelun aihe CO2-päästöjen muuttumisesta 119-->124 g/km CO2:a, ei 359-->150 g/km CO2:a... :) Virontuoja\nMa, 23.7.2012 21:37 #18 2\nVoi J. Pihlava kun sulla ei leikkaa :=) Miten Vammalassa menee Jäpykkä? Jäpykkä\nMa, 23.7.2012 21:42 #19 5\nVironjuoja kirjoittiMiten Vammalassa menee Jäpykkä?Ei taida Vammalaa enää kuntana olla, eikös se ole Sastamala nykyään?! :) Zakarias\nTi, 24.7.2012 05:39 #20 3\nTakatukkaJack kirjoitti^ koska summa oli pieni, niin myös ajoneuvoverolaki vaikuttaa naurettavalta. Paljosta ei puutu, että autot pitäisi tyypittää just exact tietylle rengas merkille ja tyyppille. Virkamies ajattaisi todennäköisesti suomalaista ympärivuoden suomiautossa suomi- hakkapeliitoissa mallia -82.Jos ostan auton talvirengaspakon aikana, eli talvella ja auto tulee tietysti talvirenkailla, niin onko kesällä ja talvella ostetulla autolla eri verot? zetori\nTi, 24.7.2012 05:54 #21 0\nJäpykkä kirjoittizetori kirjoittiEntä jos alla on 20-30 mm kapeammat energiansäästörenkaat, aleneeko CO-2 päästöt / verot vastaavasti?TraFin toimintaperiaatteet jotenkin tuntien, niin ei varmaan laske...Jos renkaiden vaikutukset päästöihin huomioitaisiin katsastuksessa alla olevien renkaiden mukaan, pitäisi Trafilla olla taulukko eri renkaiden vaikutuksesta päästöihin, eli testattua tietoa, jonka perusteella sitten tehtäisiin prosentuaalinen korjaus auton päästötietoihin.Mahdollistahan tuo on, sillä eri renkailla on erilaiset vierintävastukset.Jotta systeemi toimisi, olisi CO-2 muutoskerroin oltava molempiin suuntiin, sillä pienemmän vierintävastuksen renkailla voitaisiin alentaa myös käytettyjen autojen CO-2 arvoja. Autohan voitaisiin katsastuksen yhteydessä merkitä katsastetuksi vain enintään allaolevien renkaiden levyisille renkaille (merkintä rekisteriotteeseen), ja poliisi valvoisi normaalien ratsioiden yhteydessä että em merkintää noudatetaan. Sanktio voisi olla samaan tapaan kuin esim dieselverossa, kun ajaa verottomalla polttoaineella.Tuollainen ajoneuvoveronmuutos vaikuttaisi myös liikenneturvallisuuteen, kun vesiliirtoherkkien läskien sijasta myytäisiin suomen uraiselle tiestölle paremmin sopivia korkeampirofiilisia renkaita. Cottero\nTi, 24.7.2012 06:47 #22 7\nMissä autovero, siellä ongelma. Autovero aiheuttaa aina epäoikeudenmukaisuutta ja epäselvyyksiä, täysin vedenpitävää verotussysteemiä kun ei voida kehittää. Ainoa oikea tapa valtiovallan toimia on poistaa autovero, ja jättää vain alv kuten muillekin hyödykkeille. Mutta tämänhän kaikki tietävätkin. TakatukkaJack\nTi, 24.7.2012 07:40 #23 4\nJäpykkä kirjoittiEn yhtään ihmettelisi, jos kohta vuosikatsastuksessa merkattaisiin näihin CO2-pohjalta verotettuihin autoihin tuo rengaskoko, mikä on katsastuksessa alla ja jos se koko nostaa CO2-päästöjä, niin ajoneuvovero vuodeksi eteenpäin sen perusteella. Sitten voisimme todeta, että leveämpi sekä matalaprofiilisempi rengas ei ainoastaan huononna ajovakautta, melua sekä mukavuutta vaan vieläpä lisää ajoneuvoveron suuruutta...Sinällään mielenkiintoista, että jos keskinopeus on kovin alhainen tai korkea on kulutusero suurempi kuin mitä tuolla 10 millin lisäyksellä renkaan leveydessä. Homma voisi mennä näin: jos keskinopeus on alle 40kmh veroa korotetaan 25%, jos se on yli 80 veroa korotetaan 15%.btw: ajoin eilen autoa, jossa oli todella matalan profiilin renkaat. Takana 25 -sarjaa. Aika huima käsiteltävyys, kun joustoa ei ole liikaa ja pitoa riittää. Onhan se kova, mutta ei se epämukava ollut. Vaimentimethan siinäkin oli ja leveässa renkaassa on tuossakin profiilissa korkeutta selkeästi enemmän kuin oman kakkosautoni kapean renkaan 35 profiilissa. zetori\nTi, 24.7.2012 17:10 #24 4\nTakatukkaJack kirjoittibtw: ajoin eilen autoa, jossa oli todella matalan profiilin renkaat. Takana 25 -sarjaa. Aika huima käsiteltävyys, kun joustoa ei ole liikaa ja pitoa riittää. Onhan se kova, mutta ei se epämukava ollut. Vaimentimethan siinäkin oli ja leveässa renkaassa on tuossakin profiilissa korkeutta selkeästi enemmän kuin oman kakkosautoni kapean renkaan 35 profiilissa.Millä radalla ajoit?Suomen tiestö on melko heikkokuntoista ja tasoita, rajoitusnopeudet 80 / 100 ja joillakin pienillä moottoritiepätkillä120 km / h. Mihin matalaprofiilirenkaita tarvitaan kun näillä nopeuksilla selviää hyvin 80-profiilisilla perusrenkailla? TakatukkaJack\nTi, 24.7.2012 20:42 #25 0\nAjoin yleisiä teitä pitkin. Hyvä alusta kyllä, voi pojat. Vaikea sanoa mihin niitä ehdottomasti tarvitaan, vaikka itse jämäkästä ajettavuudesta pidänkin. Pärjään toki ilmankin. Mihin 80-profiilisia perusrenkaita tarvitaan, kun nykyinen tiestö ja autot sallivat 50-profiilisten käytön? Peräkärryihin profiili voisi toki olla 80:a korkeampikin. Kai osassa rengasprofiilivaihtoehdoista on tekniset syyt, osassa sitten kuluttaja lähtöiset syyt. Toki standardointi voisi olla nykyistä pidemmällä eli 25,30,35,40 profiilien sijaan olisi yksi profiili, leveys ja renkaan sivun jäykkyys. Kovala\nTi, 24.7.2012 22:14 #26 0\nSen lisäksi, että Trafilla olisi taulukko eri renkaiden vaikutuksista, tulisi olla myös korjauskerroin eri rengaspaineille, koska eri autoissa sekä malleissa on eri rengaspaineet suosituksena. Jäpykkä\nTi, 24.7.2012 22:19 #27 2\nKovala kirjoittiSen lisäksi, että Trafilla olisi taulukko eri renkaiden vaikutuksista, tulisi olla myös korjauskerroin eri rengaspaineille, koska eri autoissa sekä malleissa on eri rengaspaineet suosituksena.Jep, sekä mistä se ilma on peräisin... :)http://keskustelu.suomi24.fi/node/3616101 Kaikkitietävä\nKe, 25.7.2012 08:48 #28 10\nTuon jutun kun luin niin ekaksi tuli mieleen, että ihanko itse on ukko ottanut yhteyttä lehteen, eikö hänellä ole elämässä oikeita ongelmia ? "päästöt kohoaa taivaisiin", tyypillistä lässytilää-otsikointia. Ja muutama euro vuodessa tulee takkiin, on se ihan kauheaa. Mistä näitä itkijöitä sikiää ? jäsen\nKe, 25.7.2012 12:16 #29 2\nKaikkitietävä kirjoittiTuon jutun kun luin niin ekaksi tuli mieleen, että ihanko itse on ukko ottanut yhteyttä lehteen, eikö hänellä ole elämässä oikeita ongelmia ? "päästöt kohoaa taivaisiin", tyypillistä lässytilää-otsikointia. Ja muutama euro vuodessa tulee takkiin, on se ihan kauheaa. Mistä näitä itkijöitä sikiää ?Mistä näitä kaikesta kitiseviä seliseliautokauppiaita sikiää?Kia Rion jälleenmyyjänä toimiva Delta Auto selittää hiilidioksidipäästöjen nousua nimenomaan rengaskoon vaihtamisella.Tuotepäällikkö Tuomas T. kuitenkin myöntää, että jos asiakas olisi lähtenyt liikkeestä 15-tuumaiset renkaat allaan ja 16-tuumaiset renkaat takakontissaan oli auton hiilidioksidipäästöiksi merkattu alun perinkin sovittu 119g/km.Kotiin päästyään Kastinen olisi voinut itse vaihtaa renkaat 16-tuumaisiin ja selvinnyt huomattavasti pienemmillä kustannuksilla.***Onneksi asiakas ei lähtenyt liikkeestä suksiboxi katolla... Juri\nKe, 25.7.2012 20:10 #30 8\nVirontuoja kirjoittiHaluun Bentleyn COC:n niin että alle laitetaan 14" sirkkelinteräkumit. Päästöt 359g/km alunperin ja sirkkelinterillä 150g/km. Miksei autovalmistajat tee tätä. 20" vanteet sitten erillistoimituksella kotiin ja alle kun on auto verotettu ensi ohuilla ja pienillä kumeilla...Eestin poika osoittaaa jälleen, ettei ymmärrä asiasta yhtään mitään.Toisten mielestä on näköjään hauska kirjoittaa tänne tuubaa. 1\nOpel Corsa 1.4 Twinport Enjoy 5-ov\nHinta: 8800 €\nMittarilukema: 90000 km\nFord Focus 1.6 100 Trend 5-ov\nHinta: 12990 €\nVolvo XC60 2.4D AWD Summum Business A\nHinta: 35900 €\nMittarilukema: 130000 km\nHinta: 14900 €\nMittarilukema: 29000 km\nOpel Astra 1.6-16 Enjoy Wagon\nMittarilukema: 125000 km\n18.5.Päivän tv-ohjelmavinkki: "Leijonille buuaava Globen" kello 16.00 alkaen18.5.Usko tai älä, mutta "Antti Raanta voi kaataa Ruotsin vaikka omakätisesti"18.5."Kävi miten kävi, on tämä Leijona-joukkue jo nyt täyden kympin ryhmä"18.5.Tämä on tyly viesti siitä, että "Sedineitä lyödään kuin vierasta sikaa" Motorsport.com\n18.5.Lotus Praga LMP2 driver line-up for Le Mans18.5.Power posts Tean Penske’s fastest lap during Fast Friday practice18.5.BMW Team Schubert and BMW Team Marc VDS enjoing a good start of the race at 'Green Hell'18.5.Welcome to Indiana-ville: Center of the Racing Universe Automerkit


SEAT Mii electricin myynti ennätysvauhdissa - Eurooppalaiset autot\n12 marraskuun, 2019 admin\nSEAT Mii electric on SEATin ensimmäinen täyssähköauto ja sen myynti käynnistyi Suomessa erittäin vauhdikkaasti, sillä ensimmäisen viikon aikana on myyty yli 250 autoa. SEAT Mii electricin ensimmäisen viikon myynti vastaa noin 15 prosenttia koko Suomen tämän vuoden täyssähköautorekisteröinneistä.\nSEAT Mii electricin maahantuoja K Auto Oy osasi ennakoida tilannetta ja tuotantopaikkoja on saatu varattua tehtaalta erittäin hyvin. Ensimmäiset Mii electric -täyssähköautot toimitetaan asiakkaille ensi vuoden keväällä. SEAT-jälleenmyyjille ensimmäiset autot saapuvat vuoden 2020 alussa.\n”Tiesimme, että Mii Electricissä on potentiaalia, mutta emme odottaneet myyvämme autoja tällaisella vauhdilla. Kiinnostus Mii electriciä kohtaan on ollut täysin poikkeuksellista. Tämä on hieno alku SEATin sähköistymiselle Suomessa”, kertoo K Auto Oy:n SEATista vastaava johtaja Jukka Kiuru.\n”Autojen sähköistyminen lisääntyy huomattavasti: maailmanlaajuisesti täyssähköautojen markkina on kasvanut 75 % viimeisen kahdeksan kuukauden aikana ja SEAT on valmis vastaamaan tähän kysyntään. Mii electric on malli, jolla aloitamme tämän matkan. Tuomme markkinoille edullisen täyssähköauton, joka näyttää sekä tällaisten autojen tärkeyden mallistossamme että täyttää kuluttajien odotukset”, sanoo SEATin toimitusjohtaja Luca de Meo.\nSEAT Mii electric yhdistää sähköisen voimalinjan, dynaamisuuden ja elegantin muotoilun. Uusimmat liitettävyyspalvelut ovat myös käytettävissä ja uusi SEAT CONNECT -etäkäyttöpalvelu esitellään ensimmäistä kertaa Mii electricissä. SEAT Mii electric on ideaali matkakumppani niin kaupunkiin kuin pidemmällekin matkalle. Mii eletricin 32,3 kWh:n (nettokapasitetti) litiumioniakku tarjoaa jopa 260 km toimintamatkan ja pelkässä kaupunkiajossa toimintamatka on jopa 359 km (WLTP).\nMii electricin sähkömoottori tuottaa 61 kW (83 hv) tehoa ja 212 Nm vääntöä. Viisiovinen Mii electric saavuttaa 0–50 km/h vain 3,9 sekunnissa ja 0–100 km/h 12,3 sekunnissa. Huippunopeus on 130 km/h. Varustetasoja on kaksi: Mii electric ja Mii electric Plus. Tarjolla on myös viisi lisävarustepakettia: mukavuuspaketti, kaksi erilaista käytettävyyspakettia, tilapäislatauslaite ja led-päiväajovalot.\nSEAT Mii electricin hinnat alkavat 19 388,66 eurosta ja 30.11.2021 saakka (ensirekisteröinti tehtynä) käytettävissä olevan 2 000 euron valtion myöntämän hankintatuen kanssa alkaen hinta on 17 388,66 euroa. Tämän lisäksi maahantuoja tarjoaa oman 2 000 euron hankintatuen 31.12.2019 mennessä Mii electricin ostaville, jolloin alkaen hinta on vain 15 388,66 euroa.\nMii electric on saatavilla myös yksityisleasingilla, jolloin kuukausihinta alkaen on 199 €/kk (48 kk / 40 000 km), käsiraha 0 €. Yksityisleasingin esimerkkihinta sisältää kiinteän kuukausierän sopimuskauden ajan, toimituskulut, rahoituskustannukset, sopimuksen mukaiset ajokilometrit ja kesä- ja talvirenkaat vanteineen ja auto palautuu sopimuskauden jälkeen jälleenmyyjälle.\nSEAT Mii electricin hinnasto ja lisävarustehinnasto:


Pelgulinna Sünnitusmaja: NUORISONEUVOLA\nHome » OSASTOT » NUORISONEUVOLA\nÄitiysneuvolan I kerros\nAvoinna Ma–Pe 8.00–15.00\nPuhelin +372 666 5810\nPuhelimella +372 666 5810\nVastaanotot ovat ilmaisia!\nAjanvarauspisteen puhelinnumerolla +372 626 1314 tai sähköpostiosoitteella tyhistamine@keskhaigla.ee\nPäivystysvastaanotolla ilman ajanvarausta on mahdollisuus saada jatkoresepti ehkäisypillereihin, jos olet jo aikaisemmin käynyt vastaanotollamme. Ehkäisyvalmisteiden jatkoreseptejä annetaan ilman ajanvarausta ma–pe 8.00‒15.00.\nJos et ole aikaisemmin saanut vastaanotollamme reseptiä, pitää varata aika naistenlääkärin tai kätilön vastaanotolle.\nJatkoreseptejä ei myönnetä puhelimitse!\nOdotamme nuorisovastaanotolle kaikkia 26-vuotiaita tai sitä nuorempia miehiä ja naisia, sekä vakuutettuja että vakuuttamattomia.\nMIKSI TULLA NEUVOLAAN?\n–\tvartalo – jos sinulla on vartaloosi ja sen toimintaan liittyviä epäilyksiä tai kysymyksiä\n–\tseksi ja seksuaaliterveys\n–\tsynnytys tai abortti\n–\tyhdessä asuminen\n–\takuutti ongelma tai elämänkriisi\n–\tmurhe, josta haluat kertoa aikuiselle\n–\tongelmat perheen kanssa – perheestä puuttuu luottamus, on jatkuvaa kontrolloimista ja uhkailua\n–\ttuen tai avun tarve, jos olet joutunut väkivallan uhriksi tai jos sinua on käytetty hyväksi\n–\tsukupuolitauteihin liittyvät kysymykset tai jos haluat sukupuolitautitesteihin\nNuorisovastaanotolla voidaan tehdä sukupuolitauti-, virus- ja bakteeritestit.\nKaikilla täällä töissä olevilla on salassapitovelvollisuus.\nKaikki nuorisovastaanotolla kerrottu on luottamuksellista. Emme anna tietoja ilman lupaasi ongelmastasi, analyyseistasi yms. vanhemmillesi, perhelääkärille eikä kenellekään muulle.\nMeillä on töissä sekä miehiä että naisia. Täällä voit käydä kätilön, gynekologin, seksuaalineuvojan, sosiaalityöntekijän tai psykologin vastaanotolla riippuen siitä, mikä on käyntisi syy tai murheesi.


Masentuneet iäkkäät tarvitsevat sairaalahoitoa muita useammin - Lääkealalla - Ajankohtaista - Lääketietokeskus\nLääketietokeskus › Ajankohtaista › Lääkealalla › Masentuneet iäkkäät tarvitsevat sairaalahoitoa muita useammin\nTutkimus julkaistiin Kanadan lääkäriliiton CMAJ-lehdessä, ja sen perusteella masennusta potevat seitsemänkymppiset miehet joutuvat muiden kuin psykiatristen sairauksien takia sairaalahoitoon noin kaksi kertaa useammin kuin muut samanikäiset. Tämä havaittiin kahden vuoden seurannan aikana.\nMasentuneet potilaat olivat hieman vanhempia, he tupakoivat enemmän ja olivat sairaampia kuin muut osallistujat, mutta nämä eivät selittäneet masennuksen ja sairaalajaksojen yhteyttä. Tutkijat pitävätkin luultavana, että masennus itsessään lisää miesten terveysriskejä. Masennusta sairastavat saattavat esimerkiksi laiminlyödä lääkityksiään ja hakeutua hoitoon muita myöhemmin, mikä lisää vakavia sairastumisia ja pidentää hoitojaksoja.\nTutkimukseen osallistui 5 400 keskimäärin 69-vuotiasta kotonaan asuvaa australialaismiestä, joista 340 sairasti kohtalaista tai vakavaa masennusta. Masentuneista 45 prosenttia hakeutui sairaalahoitoon vähintään kerran seurannan aikana. Muista miehistä vain 23 prosenttia tarvitsi sairaalahoitoa kaksivuotisen seurannan aikana.


Valmismatka. Hotellin taso ja sijainti. Kulkuyhteydet. Ohjelmatarjonta. Matkustajan reklamaatiovelvollisuus - Kuluttajariitalautakunta\nEtusivu » Lautakunnan ratkaisuja » Valmismatka. Hotellin taso ja sijainti. Kulkuyhteydet. Ohjelmatarjonta. Matkustajan reklamaatiovelvollisuus\nValmismatka. Hotellin taso ja sijainti. Kulkuyhteydet. Ohjelmatarjonta. Matkustajan reklamaatiovelvollisuus\nKuluttajat (K:t) osallistuivat matkanjärjestäjän valmismatkalle Fuerteventuralle, 26.2.-4.3.2004. Matkan hinta oli yhteensä 1573 euroa. Majoitus oli huoneistohotellissa. Matkustajat olivat tyytymättömiä majoitukseen, kulkuyhteyksiin ja ohjelmatarjontaan. Matkanjärjestäjä on maksanut heille hinnanalennusta 126 euroa.\nEsitteessä on annettu muun muassa seuraavia tietoja matkakohteesta: "Taksit ovat edullisia. Melko hyvät bussiyhteydet, tosin verkosto ei kovin kattava. Corralejossa pääsee kätevästi paikasta toiseen minijunalla; hinta n. 1 €." Hotellista on annettu seuraavia tietoja: "Hotelli ***+… Aamiaishuone/ravintola, jossa "buffet"… Musiikkia iltaisin… Yhteiset ajanviete- ja aktiviteettipalvelut hotellin kanssa… Tilavat ja hieman kuluneet yksiöt (osassa parivuode) sekä kaksiot, joissa keittonurkkaus, jääkaappi ja yksinkert. keittovarustus… Rak. 79-95… Virall. luokitus 3 avainta… Keskustaan 5 km. Ravintola: On.\nK:t vaativat hinnanalennusta 20 prosenttia matkan hinnasta.\nMatkanjärjestäjältä oli kerrottu, että Corralejoon pääsee helposti. Minijunaa ei kuitenkaan ollut, taksia joutui odottamaan joskus yli tunninkin ja linja-autot kulkivat harvoin. Hotelli sijaitsi keskellä puoliaavikkoa eikä mitään ollut kävelyetäisyydellä.\nHotelli oli eristyksissä ja rappeutunut. Matkustajat vaihtoivat hotellihuoneistoa ensimmäisenä päivänä. Opas ehdotti, että uutta huoneiston vaihtoa voitaisiin katsoa vielä illalla. Matkustajat eivät kuitenkaan halunneet vaihtaa huoneistoa koko ajan. Huoneistot olivat nuhjuiset ja pölyiset, rappaus tippui seinistä, ovet ja kahvat olivat huterasti kiinni, sähkökatkaisimet eivät olleet kovin turvallisia, parveke oli huonossa kunnossa, makuuhuoneen pimennysverhot olivat homeessa, tyynyt olivat likaiset ja pyyhkeitä ei aina vaihdettu. Hotellin vastaanotosta sai koko ajan pyytää jotakin. Televisio ei toiminut välillä.\nRavintolassa oli illalla tarjolla vain buffet-ruokaa. Matkustajat eivät tienneet ravintolan sulkemisaikaa illalla, joten heille tuli kiire ruokaillessa. Matkustajille jaetussa kirjallisessa ohjelmassa tai ilmoitustaululla mainittuja esityksiä ei järjestetty tai esitys oli eri kuin mainoksessa.\nMatkustajat olivat alussa yhteydessä oppaisiin, mutta yhteydenotot oppaisiin eivät olisi juurikaan parantaneet tilannetta, koska asioita tuli koko ajan. He valittivat oppaalle tervetulotilaisuuden jälkeen ja pois lähtiessään. He saivat vaihtaa hotellihuoneistoa ensimmäisenä päivänä, mutta tilanne ei parantunut siitä.\nMatkustajat ovat toimittaneet lautakunnalle valokuvia hotellihuoneiston seinästä ja parvekkeesta sekä palan verhosta.\nMatkanjärjestäjä pitää jo maksamaansa kahdeksan prosentin hinnanalennusta riittävänä. Hotelli vastaa kolmen tähden luokitusta. Huoneet ovat jo hieman kuluneet. Hotelliopas ei tavannut K:ia koko matkan aikana, vaan hän kuuli puutteista vasta linja-autossa matkalla hotellilta lentokentälle.\nMatkanjärjestäjä on liittänyt vastaukseensa oppaan selvityksen. Sen mukaan minijuna on pois käytöstä, mutta takseja saa hyvin ja linja-autoja kulkee puolen tunnin välein. Toinen opas kävi katsomassa huoneistossa eikä se hänen mielestään ollut tavallista huonompi. Verhossa oli jonkin verran kosteuden aiheuttamia läikkiä. Hotelli on vanha, joten huoneet ovat kuluneita, kuten esitteessäkin todetaan. Matkalla lentokentälle opas sai kuulla lähinnä ongelmista hotellin ohjelmien kanssa, joista opas ei ole ennen kuullut valituksia. Hotelli sijaitsee noin viiden kilometrin päässä keskustasta, kuten esitteessä mainitaan. Siivouksesta ei ole tullut valituksia. Ravintolan aukioloajat ovat näkyvillä ravintolan ulkopuolella. Matkustajat eivät kertoneet ongelmista viikon aikana, jolloin asioita olisi voitu selvittää jo kohteessa.\nVastineessaan matkustajien reklamaatioon ennen lautakuntakäsittelyä matkanjärjestäjä on ilmoittanut lisäksi, että oppaan mielestä huoneisto vastasi hotellin tasoa. Opas pyysi hotellin henkilökuntaa siivoamaan huoneiston paremmin ja oletti, että verho olisi vaihdettu tai tahrat pyyhitty. Opas pyysi matkustajia ottamaan yhteyttä toiseen oppaaseen, jos huoneistossa ilmenisi myöhemmin puutteita. Kun opas ei tavannut matkustajia viikon aikana, hän oletti kaiken olevan kunnossa.\nValmismatkalain 18 §:n ja yleisten valmismatkaehtojen 14.4 kohdan mukaan matkustaja ei saa vedota virheeseen, ellei hän ilmoita siitä matkanjärjestäjälle kohtuullisessa ajassa siitä, kun hän havaitsi virheen tai hänen olisi pitänyt se havaita. Yleisten valmismatkaehtojen 14.4 kohdan mukaan virheestä, joka voidaan korjata matkakohteessa, on ilmoitettava oppaalle tai muulle matkakohteessa olevalle matkanjärjestäjän edustajalle niin pian kuin mahdollista. Jos matkustaja ei ilmoita matkakohteessa korjattavissa olevasta virheestä matkakohteessa, valmismatkalain esitöiden (Hallituksen esitys 237/1992 valmismatkalaiksi s. 25) mukaan hänen voidaan katsoa hyväksyneen matkanjärjestäjän suorituksen ja menettäneen oikeutensa vedota sanottuun virheeseen enää matkan jälkeen.\nKoska esitteessä mainittu minijuna ei ole kulkenut, matka ei ole tältä osin vastannut sitä, mitä voidaan katsoa sovitun. Muilta osin lautakunta katsoo kulkuyhteyksien vastanneen sitä, mitä matkustajat olivat esitetietojen perusteella ja muuten voineet kohtuudella olettaa. Esitteessä on ilmoitettu hotellin sijaitsevan viiden kilometrin päässä keskustasta, joten matkustajat olivat kohtuudella voineet varautua siihen, että palveluja ei ole kävelyetäisyydellä. Lautakunta katsoo, että kulkuyhteyksien ja hotellin sijainnin osalta matkassa ei ole ollut virhettä muutoin kuin minijunayhteyden puuttumisen vuoksi.\nMatkustajat ovat voineet varautua siihen, että huoneistot ovat jossain määrin kuluneita, koska siitä on mainittu esitteessä. Matkustajien lautakunnalle toimittamien valokuvien perusteella huoneiston parveke on kuitenkin ollut huonommassa kunnossa kuin matkustajat olivat voineet perustellusti olettaa esitetietojen perusteella. Tämä puute olisi mahdollisesti voitu korjata huoneistoa vaihtamalla, mutta matkustajat eivät ole halunneet vaihtaa huoneistoa toiseen kertaan. He eivät ole osoittaneet, että hotellihuoneiston vaihtamisesta olisi aiheutunut heille olennaista haittaa. Matkustajat ovat menettäneet oikeutensa vedota tähän puutteeseen, koska he ovat kieltäytyneet sen korjaamisesta. Osa puutteista on korjattu matkan aikana matkustajien ilmoitettua niistä. Matkustajien olisi pitänyt ilmoittaa matkanjärjestäjän edustajalle myös, jos pyyhkeitä ei ole vaihdettu tarvittaessa, koska tämä puute olisi voitu korjata matkan aikana. Matkustajilla ei ole oikeutta hinnanalennukseen näiltä osin.\nSe, että verhoissa olisi ollut hometta, on jäänyt näyttämättä. Verhot ovat kuitenkin olleet likaiset. Opas on pyytänyt hotellin henkilökuntaa siivoamaan huoneiston paremmin, mutta verhoja ei ollut puhdistettu eikä vaihdettu. Lautakunta katsoo, että matkustajilla ei ole ollut velvollisuutta valittaa oppaalle samasta puutteesta uudelleen siivouksen jälkeen, vaan oppaan olisi pitänyt varmistaa, että matkustajien ilmoittama puute korjataan. Matkustajilla on oikeus hinnanalennukseen huoneiston epäsiisteyden vuoksi.\nMatkustajille ei ole luvattu hotellin ravintolapalveluista muuta kuin että hotellissa on aamiaishuone tai ravintola, jossa on buffet. Matkanjärjestäjän suorituksessa ei ole näin ollen virhettä sen vuoksi, että ravintolassa ei ollut illalla tarjolla muuta kuin buffet-ruokaa. Matkanjärjestäjän esitteessä on mainittu vain, että hotellissa on musiikkia iltaisin ja yhteiset ajanviete- ja aktiviteettipalvelut toisen hotellin kanssa. Saadun selvityksen perusteella matkanjärjestäjä ei ole luvannut matkustajille yksityiskohtaista matkaohjelmaa, joten sen suorituksessa ei ole ollut virhettä hotellin mainostamien ohjelmien osalta.\nLautakunta pitää muita valituksessa väitettyjä puutteita niin vähäisinä matkan kokonaisuuden kannalta, ettei matkassa ole ollut hinnanalennukseen oikeuttavaa virhettä niiden vuoksi.\nMatkustajilla on oikeus hinnanalennukseen sen vuoksi, että esitteessä mainittu minijuna ei kulkenut ja hotellin siivouksessa oli puutteita. Lautakunta on vakiintuneessa ratkaisukäytännössään katsonut hotellissa olevan, valmismatkalain ja yleisten valmismatkaehtojen mukaan virheeksi katsottavan puutteen oikeuttavan pääsääntöisesti kymmenen prosentin hinnanalennukseen matkan hinnasta. Perustellusta syystä hinnanalennus voi poiketa tästä. Se, että huoneisto olisi ollut erityisen epäsiisti, on jäänyt näyttämättä. Lautakunta pitää verhon likaisuutta melko pienenä virheenä. Minijunan puuttumisesta huolimatta hotellilta on ollut muita kulkuyhteyksiä. Näin ollen lautakunta pitää matkanjärjestäjän jo maksamaa noin kahdeksan prosentin hinnanalennusta riittävänä tässä tapauksessa.\nKuluttajavalituslautakunta ei suosita lisää hyvitystä asiassa.


Orrela: syyskuuta 2011\neli siis keittiön parissa ollaan puuhasteltu. enempää en kirjottele, mutta pari kuvaa viimepäiviltä. Olkaapa hyvät!\nEmmi maalassa ulkona seinää...\nkeittiö on saapunut\nvähän on eri sävy, mutta ajaa asiansa varmasti pitkään.\nLähettänyt -Nenni klo 23:10 Ei kommentteja:\nTunnisteet: julkisivu, keittiö\nLähettänyt -Nenni klo 21:28 2 kommenttia:\neli tässä vähän sekalaisia kuvia matkanvarrelta. Olkaapa hyvät.\nAntti-paappa laittoi yhden oviaukon kiinni. Aluksi se näytti niin hassulta.\nOviaukko toiselta puolelta. Tikkaiden kohdalle tulee suihkukaappi, siksi oviaukko laitettiin umpeen.\nIskä hiomassa keittiön lattiaa. kyllä oli kovassa.\ntänään Sameli ja Antti-paappa uusi ulkolaudoitusta.\nTunnisteet: julkisivu, keittiö, kylpyhuone\n...jep jep. kaks viikkoa niin pitäis saapua keittiö Puustellista. Meinaa mennä vähän tiukille. Noh, hyvä siitä kuitenkin varmasti tulee. Nyt on siis keittiön lattia saatu laitettua takaisin paikoillee, taisin siitä jo mainitakin. Tänään saatiin hiottua paneelikatto, ja parin päivän päästä pitäisi lattia hioa, jotta saataisiin ruveta maalaamaan kattoa ja sen jälkeen lattiaa. Seinät pitäisi koolata ja sen jälkeen levyttää seinät joille kaapistot tulee.\nVoi olla ettei saada ihan tuota kaikkea tehtyä maanantaihin 19. päivä mennessä, mutta yritys on ainakin kova. :) ja sehän on jo paljon se.\nPorin mattiinkin on valittuna maali, ja Matti pitäisikin nyt saada kuljetettua Isoisän luo, jotta hän saisi maalailla Mattia loistoonsa. Onneksi Matti ei paina kuin sen vajaa 200kg. Ü\nKylpyhuoneen lattia on kuivunut todella hyvin, naapuri kävi sitä eilen mittailemassa kostausmittarillaan, ja kuulemma yllättävän hyvin kuivunut. Ja se oli mukava kuulla. Kylppäriin sais ruveta siis seiniä tekemään, jotta niitä sais jossain vaiheessa kaakeloida jne. Muuten ei saada sitä koskaan valmiiksi, eli siis marraskuuhun mennessä. Mehän ollaan vielä lähdössä Marraskuussa Thaimaahaan, joten vähän pitää hoppua, kun ajattelee että matkan jälkeen, ja sitä ennenkin pitäis jo päästä Orrelaan asumaan. Matkan jälkeen kun ei enää (toivon mukaan) ole toista kämppää. No eikö se riitä että on keittiö ja wc? keittiön lattialla voi varmasti ihan hyvin nukkua, ja onhan meillä nää lämpöset Alma ja Joose -mussukat.\nnyt ei oo valitettavasti mitään kuvia laittaa, mutta lupaan laittaa joku päivä niitä tänne. nyt ei vaan millään jaksa enää hakea kameraa ja laittaa kuvia sieltä koneelle. Saa odottaa toista kertaa.\n-Nenni ja poppoo.\nLähettänyt -Nenni klo 21:38 Ei kommentteja:


La Piccola Torteria: Puoloffee (gluteeniton)\nLähettänyt nonna klo 16.29\nPirkko 31. maaliskuuta 2014 klo 20.26\nPirkko 31. maaliskuuta 2014 klo 20.29\nNykyään tuota kondensoitua maitoa löytyy jo lähes joka kaupasta. Ei ole vielä montaa vuotta siitä, kun etsin sitä monesta kaupasta, eikä edes Mestarin Herkussa tiedetty, mitä sen on...\nnonna 1. huhtikuuta 2014 klo 16.15\nTämä on nii-in hyvää! Kokeile ihmeessä.\nUnknown 1. huhtikuuta 2014 klo 21.20\nMä tein tuon gluteenittomista suklaa digestive kekseistä ja hyvää tuli :)\nnonna 2. huhtikuuta 2014 klo 14.49\nEn tiennytkään, että on olemassa gluteenittomia suklaadigestivejä! Kiitos vihjeestä Tanja!\nUnknown 2. huhtikuuta 2014 klo 23.15\nEn mäkään tiennyt. Sit kaupassa vahingossa huomasin. :)\nPäivi / Inkiväärihillo 26. lokakuuta 2014 klo 13.34\nKylläpä on herkullisen näköinen, ja puoloffee onkin herkullista! Muutaman kerran olen jo tehnyt ja ajattelin sen korvaavan myös kakun tulevilla synttäreilläni :)


Ruokahommia: Parsa-pekonille vuoden vappuevään voitto!\nParsa-pekonille vuoden vappuevään voitto!\nPanostukseni vappupiknikiin oli tänä vuonna hitusen normaalia pienempi, mutta varsin vähäisten yöunien jälkeen rento meno tuli oikein tarpeeseen. Suurien suunnitelmien kyyttömaitomunkit jäivät paistamatta, mutta vahinko otettaneen takaisin vielä tällä viikolla.\nHyisen sään tähden olohuoneessa pidetty piknik piti sisällään niitä perinteisimpiä vappueväitä eli juustoja, viinirypäleitä ja perunasalaattia (fetalla, dijon-sinapilla ja oliiviöljyllä ryyditettynä), ja lisäksi ainakin ruisnappeja, mutakakkua ja vuodenaikaan nähden yllättävän herkullisia tuoreita mansikoita.\nPöydän kirkkaaksi ykköseksi rämähti kuitenkin piiras, joka lienee tällä hetkellä suvereenisti paras piiras, jonka tiedän. Turhaan ei Eeva ylistänyt!\nTeen piirasta sunnuntaina mummolle lahjaksi. Maanantaina saatan tehdä sitä lahjaksi itselleni. Suosittelen kaikkia tekemään saman, ja Nooraa kirjaamaan kommenttilootaan toteuttamansa kasvisversion reseptin!\nRipottele pekoni ja sipuli esipaistetun pohjan päälle. Kaada päälle muna-kermaseos. Asettele lopuksi parsat päällimmäisiksi. Laita piiras takaisin 200-asteiseen uuniin n. 20-30 minuutiksi. Anna piiraan vetäytyä hyvin ennen tarjoilua.\nResepti siis Voisilmäpelistä.\nVeeera 5. toukokuuta 2011 klo 15.47\nVoeee mähö nyt pittää lähtee kyllä juokseen kauppaan!!! NAM!\nJanna 5. toukokuuta 2011 klo 15.56\nJoo kyllä tän eestä kannattaa juosta! Mä mietin vaan koko ajan että parsa-aika loppuu, parsa-aika loppuu, miten monta piirasta ehin tehä... Vaan ei kai se vielä ihan heti lopu, joskus kesäkuussa!\naleksi 5. toukokuuta 2011 klo 18.45\nhirveä määrä pekonia! maistuuko parsat enää ton pekoni ja parmesan määrän alta? itte lattasin kumpaakin mutta todella paljon vähemmän..\nJanna 5. toukokuuta 2011 klo 19.23\npaketillinen ei tosiaankaan oo yhtään liikaa kokonaiseen piirakkaan! siis jotain 140 g. parsa maistui hyvinkin, parmesan lähinnä muhevoitti ja toi täyteläisyyttä. toki jossei tykkää pekonista, ei kannate panna ollenkaan. mut jos tykkää, suosittelen lidlin pekonia, joka ei ole pelkkää ihraa, kuten kamala amerikan pekoni.\nJanna 5. toukokuuta 2011 klo 19.25\noon oikeestaan aikalailla sitä mieltä, että jos pekonia panee vähemmän, se ei kyllä sitten enää sieltä maistu.\naleksi 5. toukokuuta 2011 klo 19.31\naa.. tää on selvä makuero :) ite ostan wotkinssin pekonia kun ostan ja musta yksi viipalekin maistuu jo ton kokosessa ihan hyvin. toisaalta teen kaiken ruuan aina yhden aineen ympärille niin että se on selvästi esillä.\nJanna 5. toukokuuta 2011 klo 19.44\nJoo, makuasioita! Mitäs se wotkinssi on, jotain kovaa kamaa vai? Sanoisin et tää piiras on nimenomaan parsan ja pekonin liitto. Kummanki yhtä paljon.\naleksi 5. toukokuuta 2011 klo 19.58\nveijo votkinin lihatukkun pekonia, en tiiä onko se mitenkään erikoisen kovaa kamaa mutta lähikaupasta saa ja hyvän pieninä paketteina. paremmalta se näyttää kyllä kuitenkin kun monet muut isojen kauppojen pekonit.\nAgatha 5. toukokuuta 2011 klo 21.20\nEhkö tätä nyt täytyy kokeilla, ainakin näin nälkäisenä kuulostaa tosi hyvälle. Kunhan saan parsakeiton alta pois :)\nOlikos teidän vappupiknikin mutakakulle reseptiä? Etsinnässä on hyvä ohje :)\nTiia 5. toukokuuta 2011 klo 22.10\nHeh. Testattiin, ja oli hyvää! Parmesanin tilalla tosin pecorinoa, toimi hyvin sekin. Kiitos! :)\nJanna 5. toukokuuta 2011 klo 22.51\nAgatha: Kannattaa kokeilla! :) Mutakakku taidettiin väsätä puoliks omasta päästä, mutta yks luotettava ohje löytyy täältä:\nTiia: Jee, on kyllä melko mahtava resepti! :)\nTusla 6. toukokuuta 2011 klo 21.34\nTestattu on! Piiras katosi aikaa nopeaa tahtia vuoasta...\nAnne 15. toukokuuta 2011 klo 17.08\nTodella hyvää. Tein kaksinkertaisena pellillisen, pohjaksi laitoin filotaikinaa. Vähän kevyempi näin.\nJanna 15. toukokuuta 2011 klo 19.42\nTusla: Niin katos meilläkin! Pitänee tehdä heti huomenna uusiks, kun on jääkaappi parsaa pullollaan.\nAnne: Aah, eikö ookki! Ite en oo vielä koskaan vääntänyt filotaikinasta mitään, melkein hävettää, pitää ehdottomasti kokeilla :)


Uutiset - Kaivinkoneen monitieventtiilien osat - XCMG-kaivinkoneen osamarkkinat - House of Things\nKaivinkoneen monitieventtiilin osat hinta-XCMG kaivinkoneen osamarkkinat - House of Things\nViime aikoina monet asiakkaat kysyvät kaivukoneiden monitieventtiilitarvikkeiden hinnasta. Joidenkin asiakkaiden mielestä tarjous on liian kallis, miksi ne eivät voisi olla halvempia? Kaivurin talon monitieventtiili on laadukas pennille ja sentille. Tämä on paras takuu asiakkaille. Hintataistelussa on otettava huomioon myös laatu ja myynnin jälkeinen aika, jotta emme menetä suuria asioita.\nAlkuperäinen alkuperäinen Kawasaki XCMG kaivinkoneen monitieventtiili, merkki: Kawasaki, lähtöpaikka: Japani, soveltuva malli: XE370CA, malli: KMX32N / B45012B, materiaalikoodi: 803007126, puhtaiden XCMG-kaivinkoneiden osien koti, integroitu valu, kompakti rakenne, vakaa suorituskyky, helppo huolto ja käyttö, puhtaat lisävarusteet, laadunvarmistus. Kuulemispalvelu: +86 1805224003\nKuka ei halua ostaa korkealaatuisia hyviä osia, kuten kaivukoneiden monitieventtiilitarvikkeita? Väärennettyjen ja huonolaatuisten lisävarusteiden käyttö vaikuttaa koneen suorituskykyyn ja saattaa lyhentää koneen käyttöikää. Markkinoilla on kuitenkin liian paljon esimerkkejä väärennetyistä lisävarusteista. On vaikeaa erottaa tosi ja väärä ulkonäöstä. Ostajat tekevät ostoksia ennen ostamista, eivätkä ole ahneita pienille ja halvoille valinnoille erittäin edullisiin kaivinkoneiden lisävarusteisiin. Kuten sanonta kuuluu: valitse vain luotettava kaivinkoneiden lisävarusteiden toimittaja ostaaksesi luotettavan kaivinkoneen vasta kun tilaa on. Konetarvikkeet.\nWuzhijian alkuperäiset kaivinkoneen osamarkkinat, jos olet kiinnostunut tai sinulla on kysyttävää yllä olevista kaivinkoneiden monitieventtiilitarvikkeista, soita: +86 18052224003, Wuzhijia - fokus · ammattimainen · tehokas · taattu yhden luukun kaivukoneiden osien toimittaja.


- käytännönläheisesti yrityksissä\n- toiminnallisesti ja tekemällä oppien\nPääset opiskelemaan käytännönläheisesti. Luot aktiivisesti kontakteja eri alojen toimijoihin jo opintojesi aikana. Työskentelet alan yhteisöissä ja hyödynnät tiiviisti työelämän tositilanteita, joissa pääset haastamaan itseäsi ja tukemaan yritysten tavoitteita. Saat nähdä läheltä alan uudistamismahdollisuuksia ja ennakoimaan kehittämistarpeita. Pääset etsimään paikkaasi tulevaisuuden muuttuvassa työelämässä.\nUudella NiemiCampuksella on Euroopan moderneimmat oppimisympäristöt, joissa opiskelet uusien, tulevaisuussuuntautuneiden menetelmien ja laitteiden avulla. NiemiCampukselta löytyy tiloja erilaisiin tarpeisiin kuten työpajatyöskentelyyn, hiljaiseen itsekseen tekemiseen, laboratoriotöihin, co-workingiin, luokkamuotoiseen opetukseen ja esittämiseen\nOpinnäytetyösi (15 op) teet opintojesi loppuvaiheessa. Opinnäytetyöt ovat luonteeltaan tutkimuksellisia ja/tai toiminnallisia töitä. Siinä pääset toteuttamaan itseäsi monipuolisesti matkailuliiketoiminnan parissa. Opinnäytetyöllä osoitat kykysi työskennellä vastuullisesti ja pitkäjännitteisesti ajankohtaisten kehittämiskohteiden parissa, tehdä perusteltuja valintoja ja tuottaa luotettavaa tietoa sekä soveltaa sitä käytännön ongelmanratkaisutilanteissa.\nOpinnäytetyön avulla pystyt vielä suuntaamaan, laajentamaan ja syventämään ammatillista osaamistasi matkailuliiketoiminnasta, tukemaan toimeksiantajan tavoitteita ja näyttämään osaamistasi. Opinnäytetyön avulla kehität ammatillisia tietojasi ja taitojasi sekä yleisiä työelämässä tarvittavia taitoja, kuten kommunikointia, ajanhallintaa ja organisointia sekä kokonaisuuksien hahmottamista.\nAsiakkaat haluavat palvelua entistä sujuvammin, nopeammin ja helpommin – niin kasvokkain kuin virtuaalisissa palvelutilanteissa. Restonomina osaat ennakoida asiakkaan tarpeita ja mielihaluja sekä huomioida erilaiset asiakkaat. Pidät työstäsi ja suhtaudut siihen intohimolla – ja se näkyy ylivoimaisina asiakaskokemuksina.\nOpintojen rakenne mahdollistaa sinulle sen, että voit painottaa opintojasi omien tavoitteittesi mukaan joustavasti. Työyhteisöissä oppimisen ja tiiviin yritysyhteistyön myötä pääset tutustumaan alan erilaisiin mahdollisuuksiin jo opintojesi aikana. Koulutus antaa sinulle näköaloja monipuolisiin matkailu-, ravintola- ja tapahtuma-alan sekä vapaa-ajan työtehtäviin. Opintojen ansiosta osaat ennakkoluulottomasti tunnistaa yhteistyömahdollisuuksia ja löytää uusia työtehtäviä yhdistelemällä erilaista osaamista ja eri toimialoja. Tulevaisuuden työ on yhä monialaisempaa.\nKasva kansainväliseksi! Tarjoamme sinulle monipuoliset mahdollisuudet hankkia arvokasta kansainvälistä osaamista ja kielitaitoa työelämää varten.\nRestonomiopintoihisi kuuluvat kieliopinnot (englanti, ruotsi) toteutetaan yhdistettyinä ammatillisiin sisältöihin. Se tekee kielten opiskelusta mielekästä ja palkitsevaa, eikä irrallista. Opintoihisi kuuluu myös englanninkielisiä ammattiopintoja. Lisäksi voit opiskella niin kieliopintoja, kuten espanjaa, ranskaa, saksaa, venäjää, ruotsia ja englantia, kuin englanninkielisiä ammattiopintoja muiden opiskelijaryhmien kanssa. LAMKissa on laaja kieliopintotarjonta, jota voit valita täydentävään osaamiseen.\nSuosittelemme erittäin lämpimästi kansainvälistä opiskelijavaihtoa. Ulkomailla toteutettavan opiskelijavaihdon ajankohta on lähtökohtaisesti toisen opiskeluvuoden keväänä. Myös kansainvälinen harjoittelu ja lyhytkestoinen opiskelu ulkomailla ovat suositeltavia vaihtoehtoja. Toki pääset opiskelemaan kansainvälisessä ilmapiirissä myös Lahdessa, sillä LAMKiin tulee vuosittain paljon opiskelijoita eri maista. LAMKissa opiskelu on aidosti kansainvälistä, vaikka et ulkomaille lähtisikään.\nOpiskelet matkailuliiketoiminnan restonomiksi työskennellen tiiviisti alan toimijoiden kanssa. Pääset alusta asti seuraamaan läheltä toimialan kehittämishaasteita ja mahdollisuuksia. Pääset tarttumaan haastaviin kehittämistehtäviin ja uudistamaan liiketoimintaa. Jo ensimmäisenä opiskeluvuonna pääset tekemällä oppimaan matkailu-, tapahtuma-, majoitus- ja ravintola-alan yrityksissä. Opinnoissasi teet myös erilaisia yhteistyöprojekteja yritysten ja muiden työelämätoimijoiden kanssa. Opiskelu LAMKissa on myös monialaista, ja opintovalinnollasi voit yhdistää opintoihisi mm. hyvinvointiin, muotoiluun ja teknologiaan liittyviä sisältöjä.\nUusi kampus on entiseen huonekalutehtaaseen täysin remontoitu moderni oppimisympäristö. Samassa kiinteistössä toimii kymmeniä yrityksiä eri aloilta, joten jokapäiväisessä arjessa kohtaat valtavan määrän potentiaalisia yhteistyökumppaneita niin omalta alaltasi kuin muiltakin aloilta.


Alkuperäisvaraosat suoraan jälleenmyyjältä tai maahantuojalta | Bosch Rexroth Suomi\nHome > Tuotteet > Tuoteryhmät > Mobilehydrauliikka > Topics > Alkuperäisvaraosat\nCurrent page Alkuperäisvaraosat\nTilaa alkuperäisvaraosat suoraan jälleenmyyjältä tai maahantuojalta!\nMe Bosch Rexrothilla tuemme sinua asiakkaidesi vaatimissa nopeissa huolto- ja korjaustöissä.\nLaaja kokemuksemme hydrauliikasta sekä jälleenmyyntiverkostomme tuki ovat apuna kilpailukykysi parantamisessa.\nUudistunut verkkokauppamme tarjoaa sinulle yli 9000 Rexrothin alkuperäistä hydrauliikkakomponenttia sekä paljon muita varaosia - mallista ja merkistä riippumatta. Tuotteidemme toimitusaika on 2-4 päivää + kuljetusaika.\nOnko sinulla tiedossa vain valmistajan osanumero? Ei hätää!\nJälleenmyyjäsi löytää tarpeisiisi sopivan Rexrothin alkuperäisvaraosan valmistus- tai varaosanumeron avulla.\nJälleenmyyntiverkostomme yhteystiedot löydät tästä linkistä\nVoit myös itse syöttää valmistajanumeron tuotehakuun. Ja verkkokauppamme näyttää automaattisesti Rexrothin alkuperäisosan, joka sopii sinun tarpeisiisi. Voit myös etsiä tuotteisiin liittyviä tietoja ja seurata tilaustesi tilaa.\nTuotteemme ovat helposti ulottuvillasi missä ja milloin vain!\nRekisteröidy eShoppiimme ja hyödynnä laaja palveluvalikoimamme\nUusi korvaava tuote\nVarmista työkoneesi pitkä käyttöikä ja toiminnan häiriötön jatkuminen.\nErinomainen saatavuus mallista ja merkistä riippumatta. Nopeat tuotteiden toimitusajat.\nKorjaukset jälleenmyyjämme kautta\nKomponenttien kunnostustyöt valtuutettujen, ammattitaitoisten jälleenmyyjiemme kautta. Luotettavasti ja kattavasti koko maassa.\n- Rexrothin alkuperäisosat suoraan jälleenmyyjältä ja maahantuojalta\n- Yli 9000 tuotteen valikoima varaosia ja komponentteja pumppuihin ja moottoreihin\n- Tarpeisiisi sopiva Rexrothin alkuperäisvaraosa helposti valmistus- tai varaosanumeron avulla\n- Verkkokauppamme muut palvelut\nPuhelin 010 3441 000 tai info@boschrexroth.fi


Seitovirta patistaa Kyroa kasvuun\nHartwallin entinen toimitusjohtaja Mika Seitovirta ryhtyy ensi vuoden alusta luotsaamaan Kyro-konsernia.\nJulkaistu: 4.10.2006 17:43\nHartwallin toimitusjohtajan pestin keväällä jättänyt Mika Seitovirta ottaa ison loikan siirtyessään teknologiakonserni Kyron johtoon. Pitkän linjan brändiosaajana tunnettu Seitovirta on tehnyt tähänastisen uransa kuluttajatuotteiden parissa, Hartwallin ja Volvo Auton johdossa.\nKyrossa Seitovirta saa käsiinsä yhtiön, jonka liikevaihdosta suurin osa tulee lasinjalostuskoneista. Seitovirta kuitenkin toppuuttelee, ettei loikka ole niin yllättävä.– Olen ollut pitkään töissä kansainvälisillä ja erittäin kilpailuilla aloilla eikä Kyro poikkea siinä mielessä aiemmasta kokemuksestani. Siitä on hyötyä johtamisessa, Seitovirta toppuuttelee.Brändiosaamista tarvitaan hänen mukaansa myös teollisuudessa eikä vain kuluttajatuotteita markkinoitaessa kuten usein helposti kuvitellaan.– Myös perus- ja teknologiateollisuudessa on tärkeää, millainen mielikuva yrityksestä ja sen laadusta asiakkaalle syntyy. Kyro on johtava brändi omalla alallaan, Seitovirta huomauttaa. Aikaa Seitovirralla on ollut totutella ajatukseen Kyron johtoon hyppäämisestä. Hän tunnustaa, että siirtyminen Kyroon oli jo vireillä, kun hän maaliskuun lopussa ilmoitti jättävänsä Hartwallin johtajan tehtävät.Kyroon Seitovirtaa veti mahdollisuus päästä itsenäisen pörssiyhtiön johtoon, joka on myös globaali markkinajohtaja alallaan.– Toimitusjohtajan vinkkelistä on aivan erilainen tehtävä johtaa yhtiötä, joka on osa suurempaa kokonaisuutta kuten Hartwallissa oli. Halusin katsella toisentyyppistä tehtävää, Seitovirta tunnustaa. Hartwallissa Seitovirta tunsi urakkansa olevan muutenkin valmis.Hänet oli palkattu viemään aiemmin itsenäisenä pörssiyhtiönä toiminut Hartwall osaksi kansainvälistä Scottish & Newcastle -panimoa ja se tuli tehdyksi. Lopullisesti Seitovirta jätti Hartwallin kesäkuun alussa. Kyrossa Seitovirta aloittaa marraskuun alussa. Kokonaan ohjakset siirtyvät hänelle vuodenvaihteessa, jolloin kymmenen vuotta yhtiötä johtanut Pentti Yliheljo jää eläkkeelle.– Nyt olen vielä vaiheessa, jossa minulla on suuret korvat ja pieni suu, Seitovirta sanoo. Vajaa vuosi sitten Kyro myi vesivoimalansa ja kaukolämmön jakelunsa. Kauppojen myötä vapautuneita pääomia yhtiö on luvannut käyttää mahdollisesti yritysostoihin.– Kasvua voidaan hakea yritysostoilla tai orgaanisesti, kumpaakaan ei suljeta pois. Mutta se on selvää, että kasvua haetaan. Siihen yhtiöllä on myös kykyä, Seitovirta arvioi.Mitään tarvetta suuriin strategian muutoksiin ei hänen mukaansa tässä vaiheessa ole edessä. Kyro on ennakoinut pääsevänsä tulostavoitteensa eli liikevaihtonsa ja -voittonsa kasvattamiseen tänä vuonna. Ensimmäisen puolen vuoden aikana yhtiön tulos heikkeni hieman, mutta liikevaihto kasvoi jonkin verran.


Tunnelmallinen kahvila-ravintola sijaitsee Kymijoen varrella.\nRavintolasta on kaunis näkymä joelle ja kalastuslaiturille.\nBuffetluonas tarjolla arkisin klo 11-14\nLauantaisin keittolounas klo 11-14\nKokemus: Lounas • Hinta: 9€ • Lisätty: 22.07.2015\nPaawoElwis 1 arvostelu\nKokemus: À la carte • Lisätty: 14.08.2014 • Näytä aiemmat arvostelut (2)\nKäyttäjän edelliset arvostelut PaawoElwis ravintolalle Korkeakosken Kalastuskievari.\nKokemus: Lounas • Hinta: 6€ • Lisätty: 13.08.2014\nKokemus: À la carte • Lisätty: 09.08.2014 • Näytä aiemmat arvostelut (2)\nKäyttäjän edelliset arvostelut Namskis ravintolalle Korkeakosken Kalastuskievari.\nKokemus: Lounas • Hinta: 10€ • Lisätty: 05.12.2013\nKokemus: Lounas • Hinta: 14€ • Lisätty: 20.11.2011 • Näytä aiemmat arvostelut (2)\nKymijoentie 55, 48720 Kotka - Reitti


Mustaa jäätä - eli kuinka sanoin hei hei kävelemiselle - Pelkkää valoa | Lily.fi\n10.4.2012 15:46 Anna Karhubear\tPelkkää valoa\nOi tätä ironian määrää:\na) Liukastuin mustaan jäähän työmatkalla talven viimeisenä pakkasaamuna, hyvin pitävissä talvikengissä, hiekoitetulla tiellä. Talven ensimmäinen liukahdus oli kohtalokas - nilkkani murtui kolmesta kohdasta ja se piti leikata.\nb) Samaan aikaan kun lysähdin asvaltille, iPhoneni kuulokkeista soi Vuokko Hovatan Mustaa jäätä -kappale.\nc) Kevään juhlapyhät lienevät minulle kohtalokkaita ylipäätään. Viime vappu meni yks kaks yllättäen sairaalassa ja niin kului tämä pääsiäinen sairaalapyjamassa tippa kämmenselässä.\nNyt olen kotona toipumassa ja tuijotan kattoa. Jalkani tulee olemaan kipeä ja käyttökelvoton todella paljon pidempään kuin kärsivällisyyteni antaisi periksi. Otan siis mieluusti vastaan vinkkejä hyvistä kirjoista tai telkkusarjoista, joihin voisi koukuttua!\nPalatakseni vielä viime tiistaihin, olin herkkistuulella ja kuuntelin Mustaa jäätä -biisiä inspiraatiomielessä, koska sanoituksiin sisältyy yksi kauneimmista runoelmista ikävästä:\nMuuta en toivo jos vain saisin kuulla/unien laskoksista tutun hengityksen. Tuntea pääsi painon olkaluulla/nukkua öitten halki vieretysten.\nTuon toiveen toteutuminen onneksi auttaa tervehtymistäkin aika mukavasti.\nPäivitys 29.6. 2012 Haluatko tietää, miten tässä kävi? Lue toipumisestani täältä.\nbubble\tFiction is my thing\t 10.4.2012 16:33\nOuuh, pikaista paranemista nilkalle!! Ikävätä tuollanen. :/\nHovatan lyriikkapätkä on itselleni tuntematon, mutta ai että se kiteyttää kyllä hyvin kaiken. Itse pitää vielä puolisentoista viikkoa kärvistellä ennen toiveen toteutumista. Nyyhkis.\nMitä niihin suosittelemisiin tulee, niin en tiedä löytyykö varastostani mitään, mitä et jo tietäisi. Mutta jotenkin tilanteesi vaikuttaa siltä, että pitäisi katsoa My So-Called Life läpi (jälleen kerran). Se tuntuisi ainakin itsestä täydelliseltä.\nbubble\tFiction is my thing\t 10.4.2012 16:39\np.s. Suosittelen myös omassa uusimmassa jutussani ollutta Times of Gracen Willing-biisiä, akustisena versiona (koska se normiversio ei ainakaan minun pirtaani iske). Myös siinä on todella kauniit sanat.\nCover me with your hands\nAnd make me see all I am\nThough I fall, I live for you\nAnna Karhubear\tPelkkää valoa\t 10.4.2012 16:40\nKiitti tsempistä bubble ja jaksamista ikävöintiisi! Kyllä kainalopaikka on se paras paikka. Mahtava vinkki toi My So-Called Life. Se on pitänyt katsoa uudestaan jo pitkään, mutta ei tullut mieleenkään, senhän mä katsonkin!\nHertta\tLilou's Crush\t 10.4.2012 17:35\nVoi ANNA! En kestä, mikä maailman huonoin tuuri! Oikein pikaista ja kivutonta toipuaikaa ja hermoille mahtavaa venymäkykyä!\nAina kun kysytään suosituksia kirjoista, ehdotan sitä yhtä ja samaa: Jonathan Safran Foerin Extremely loud and Incredibly close. ÄLÄ katso elokuvaa. Lue kirja. Englanniksi. Olen melko varma, että se tuntuu sisikunnassa saakka.\nIisa\t 10.4.2012 18:10\nNo voihan, ei voi olla! Lokoisaa sairaslomaa, vaikkei se lekottelu silloin tietystikään kivalta tunnu kun siihen on pakko alistua. Koitahan jaksella, paljon paranemistsemppiä!\nMindeka\tMa-material Girl\t 10.4.2012 18:22\nBuu, pakollinen lepo on aina peestä. Toivottavasti särkylääke on tarpeeksi voimakasta, jottet joudu kärsimään kivuista!\nEikös muuten Kauniit ja Rohkeat ole julkistettu jo DVD:nä? Siinä saat viikot menemään siivillä, kun katsot sarjan alusta lähtien ja pidät tukkimiehen kirjanpitoa, kuinka monta kertaa\na) Ridge ja Brooke menee naimisiin/eroaa\nb) Ridge ja Taylor menee naimisiin/eroaa\nc) Stephanie käskee Brookea jättämään poikansa (Ridge) rauhaan\nMiksou\tUS Over The Pond\t 10.4.2012 21:05\nJos et ole vielä katsonut Communitya, katso sitä! Todella hauska ja nokkelasti käsikirjoitettu hyvän mielen komedia. Kivoja viittauksia popkulttuuriin ja hei siinä on Chevy Chase ja kukapa ei tykkäisi Griswoldin familysta. Mitä pidemmälle sitä katsoo, sitä enemmän se lähtee ihan käsistä. Hyviä parenemisia ja malttia!\nJemina\tNo Sex and the City\t 11.4.2012 00:52\nVoi ei! Hurjan ikävää, ja karsean paska tuuri. :/ Tällaiset pakkolomat ovat perseestä, mutta onneksi niistä voi löytyä hyviäkin puolia, kuten vaikkapa tosiaan tuo suorastaan syntiseltä tuntuva loputon teeveesarjojen vahtaaminen. Toivottavasti kykenet kaikesta huolimatta nauttimaan moisesta.\nNyt ryhdynkin heti pohtimaan, että mitäs sarjoja voisin suositella... Jotenkin vähän vaivaannuttavalta ja epämukavalta tuntuvaa vaan silti hauskaa huumoria: It's Always Sunny in Philadelphia. Brittiläinen Misfits vaikuttaa ihan kiinnostavalta, joskaan en ole vielä itse ehtinyt alkua pidemmälle, joten paljon enempää en osaa siitä sanoa. Ja tottakai ruokalistalle tulee kuulua paljon semi-surkeita romanttisia komedioita!\nPaljon lämpimiä ajatuksia täältä kaukaa, ja pikaista paranemista!\nJulia Thurén\tToimitus\t 11.4.2012 09:27\nAnna bear, ootko sä kattellu jo ne Mad Menit? Voisin tuoda niitä sulle..\nIhanaa, kun oot niin super positiivinen ja iloinen ihminen, joten yksi jalka ei sua saa murskattua.\n(Toisin kuin mulle kävi, kun häntäluu meni poikki: olin jo viikon jälkeen sillee, että ELÄMÄ EI KOSKAAN TUU OLEMAAN SAMANLAISTA. Ja eihän se tullutkaan, nyt on häntäluu luutunut outoon asentoon, ja se tarkoittaa sitä, että I'M SPECIAL!) Okei, nyt pitää ehkä siirtyä Facebook-chatin puolelle, jos tää avautuminen jatkuu...\nAnna Karhubear\tPelkkää valoa\t 11.4.2012 11:09\nTanssahtelisin ilosta jos voisin, olipa nimittäin ihanaa lukea kommenttejanne, kun heräsin aika tuskaisan ja valvotun yön jälkeen. (Toisin sanoen: Jos pystytte nukkumaan vapaasti kyljellänne/mahallanne/molemmat jalat patjalla eikä toinen kohti kattoa, nauttikaa siitä!)\nKiitos ihan hurjasti tsempistä ja hyvistä vinkeistä kaikille! Uskokaa tai älkää, kaikki vinkkaamanne on lukematta ja katsomatta - paitsi noi kaunarit, heh, joten eiköhän tässä tekemistä löydy :)\nsanumaria\tEtkaisäänymuavarte\t 11.4.2012 17:22\nJos alkaa sarjat ottaa päähän niin surffaile documentaryheaven.comiin :)\nMyy\tShake it out\t 12.4.2012 16:21\nKääk, miten huonoa tuuria sulla! Onneksi kuitenkaan ei käynyt pahemmin ja eiköhän siitä positiivisella asenteella selvitä :)\nSalla / kompastelua.blogspot.com (Ei varmistettu)\t 13.4.2012 01:49\nHuh, au, au! Muistelin juuri aiemmin tänään sitä aikaa, kun itse poikkasin sääriluuni poikki vuosikymmen sitten - jalkani lantiosta varpaisiin saakka oli kipsattuna useamman kuukauden ajan. Miten pitkää paranemisaikaa sulle on odotettavissa? Toivottavasti saat kunnon mömmöt, että yöt muuttuvat tuskattomammiksi!\nAnna Karhubear\tPelkkää valoa\t 16.4.2012 09:58\nKiitos paranemistoivotuksista kaikki! Pitääkin sanumaria tsekata tuo saitti, uus tuttavuus.\nToipilaana menee luultavasti kesäkuulle, tavoitteena olkoon, että Pulpin keikalla Ruississa jo tanssitaan (ees vähän)!


Kuikkaves - eiku Sorsaves - Satunnainen Retkuilija\nKuikkaves – eiku Sorsaves\nSääennustus lupasi eilen tuuletonta ja lähes pilivetöntä, joten nakkasimme kannootin katolle ja suuntasimme Sorsaveen Mustalahteen. Olemme parina kesänä tehneet sieltä muutaman tunnin meloskeluretkiä Sorsaveelle mutta nyt kolusimme vettä koko päivän. Sähkömoottorilla ylitimme tylsiä selkiä, jolla tuplasimme matkan kilometrit.\nSorsavettä kehutaan Leppävirran meloskelijoiden paratiisiksi. Ves on pikkusaarien muodostamaa sokkeloa ja mökkejä on varsin harvassa, mutta aika yllättävissäkin paikoissa.\nSaaret ovat kommeesti kallioisia ja …\nves on kristallin kirkasta.\nSopivampi nimi järvelle olis Kuikkaves. Ainakin eilen, joka ikisellä selänlämpäreellä ol kuikkaperhe.\nMuita veslintuja ei oikeestaan tavattu.\nPoekamieskuikat taitaa olla menossa riiuulle oikeen joukolla 8)\nMuista retken kohtoomisista löötyy Leppävirtaa-blogin facebook-sivuilta oma kuva-albumi.\nKyllä Sorsavesi on monien kehujen arvoinen, mutta edelleen olen sitä mieltä, että se Leppävirran unohdetuin meloskelun helmi on Suvaksen Jakamit – suuren järven karut kallioluodot ja -saaret. Niille tekkee tuas mieli….\nattoivanen2015-03-04T09:57:09+02:0014.07.2013|Tags: kuikka, Leppävirta, Sorsavesi|2 Comments\nTarja 15.7.2013 06:12\nNo on kyllä kuikkia. Onkohan nuo kuikat lisääntyneet, ainakin olen bongaillut blogeista ja naamakirjasta niitä tänä kesänä melkoisesti.\nAnssi Toivanen 15.7.2013 08:01\nVoip olla. En ole kyllä millään muulla järvellä nähnyt toista kymmentä kuikkapoikasperhettä. Kesällä 2011 näky samalaisia poikamieskuikka parvia Virmaalla.


Myydään Määräala - Kittilä Sotkaselkä (Siitosentie) - Etuovi.com 9463795\nEtusivu > Kittilä > Kohde 9463795\nMyytävä Määräala, 10,5 ha, 13 000 €\nMääräala, Kittilä, Sotkaselkä (Siitosentie)\nHei! Haluaisin lisätietoja kohteesta: Sotkaselkä (Siitosentie), Kittilä (https://www.etuovi.com/kohde/9463795).\nMyydään puustoinen ja taimikkovaltainen metsäpalsta laajan Palovaaran etelärinteestä läheltä Siitosen kylää. Kokonaispinta-ala noin 10,5 hehtaaria, joka kaikki on metsämaata. Puustoa noin 600 m3. Taimikkoa 5,2 ha ja varttunutta kasvatusmetsää 5,2 ha. Palstan sijaitsee komealla paikalla vaaran etelärinteessä!\nSotkaselkä (Siitosentie), Kittilä Määräala 10,5 ha, 13 000 €\nSotkaselkä (siitosentie), 99270 Hormakumpu\nPalsta sijaitsee Kittilän kylältä 11,7 km kilometriä Sodankylään suuntaan ja sieltä Siitosen paikallistietä pohjoiseen 7,0 km ja siitä itään metsäautotietä 1,4 km Palovaaran pohjoisrinteeseen ja palsta on vaaran etelän suunnalla noin 1,2 km päässä.\nPuustoa noin 600 m3. Taimikkoa 5,2 ha ja varttunutta kasvatusmetsää 5,2 ha.\nFI:9463795, AI:226343, CT:2014-07-04T04:28:24.922+03:00, MT:2017-10-03T08:53:13.561+03:00, PT:2014-07-04T04:28:24.838+03:00, OI:326, DISI:1006, CIC:kivi_2232159


Metsähallitus Vuosikertomus 2016 - Strategia ja arvot\nEtusivu\t Metsähallitus 2016\t Strategia ja arvot\nSuunnittelemme toimintaamme ja teemme työtämme tulevina vuosina siten, että\nTakaamme valtion maiden parhaan kestävän tuoton yli sukupolvien.\nLisäämme maakuntien elinvoimaa.\nOlemme vastuullisen toiminnan suunnannäyttäjiä, ja pysäytämme luonnon monimuotoisuuden vähenemisen valtion mailla ja vesillä.\nToimimme yhtenäisesti ja tehokkaasti, ja hyödynnämme digitalisaation mahdollisuudet.\nStrategia päivitettiin vastaamaan uutta Metsähallitusta\nMetsähallituksen strategia päivitettiin vuonna 2016. Metsähallituksen toimintaympäristössä tapahtuneet muutokset, metsähallituslain uusiminen, Sipilän hallituksen hallitusohjelman linjaukset ja valtion omistajapolitiikan muutokset edellyttivät strategian uusimista. Hallitusohjelmassa on sekä koko Metsähallitusta, mutta myös erikseen liiketoimintoja ja julkisten hallintotehtävien hoitoa koskevia tavoitteita puun lisäkäytöstä vesien suojeluun ja globaaliin luontomatkailuun. Strategiatyö painottui metsähallituslain uudistamisen vaatimusten ja hallitusohjelman toteuttamiseen.\nStrategian asema on Metsähallituksessa erilainen verrattuna yksityisiin yrityksiin. Metsähallituksen toimintaa määrittelevät ja ohjaavat strategian lisäksi erityislaki, valtioneuvostotason omistajapolitiikka sekä ministeriöiden tulosohjaus. Metsähallituksessa strategian sisältöön kohdistuu näin normaalia enemmän reunaehtoja. Strategia toimiikin erityisesti johtamisen ja kehittämisen linjauksena ja työkaluna.\nUusi strategia on tehty vuosille 2016–2020. Valtio-omistajalla, asiakkailla ja sidosryhmillä on valtion maiden käyttöä ja Metsähallituksen toimintaa koskevia monenlaisia odotuksia ja tavoitteita. Metsähallitukselta edellytetään tuloja valtiolle, alueellista kehittämistä, kansalaisten palvelujen ja hyvinvoinnin tarjoamista ja edistämistä, luonnon monimuotoisuuden turvaamista sekä esimerkiksi toimia ilmastonmuutoksen hillitsemiseksi. Olemalla monipuolisen biotalouden edelläkävijä Metsähallitus haluaa vastata näihin odotuksiin ja tavoitteisiin.\nStrategiatyö jatkuu vielä yhdessä henkilöstön kanssa. Strategia osaksi arkea -kyselyllä selvitettiin henkilöstön näkemyksiä siitä, mitä yhteiset linjaukset tarkoittavat konkreettisesti jokaisen työssä ja mikä on kunkin oma rooli tavoitteiden toteutumisessa. Kyselytulosten pohjalta rakennetaan yhteistä toimintatapaa henkilöstön työpajoissa. Tavoitteena on tuottaa strategiasta johdettuja toimintatapoja ja työkaluja johtamisen tueksi organisaation eri tasoille. Työ valmistuu keväällä 2017.\nSeuraavat arvot ohjaavat työtämme:\nLuonnonvarojen vastuullinen hoito ja käyttö\nKäytämme luonnonvaroja kestävästi ja ennakoimme ympäristön muutoksia.\nValintojamme ohjaavat yhteiskunnan ekologiset, sosiaaliset ja taloudelliset tavoitteet.\nToimintamme perustuu luotettaviin ja monipuolisiin tietoihin luonnonvaroista.\nKerromme ja keskustelemme tavoitteistamme ja tuloksistamme.\nToimimme tulos- ja kasvuhakuisesti.\nTeemme tulevaisuuden mahdollisuudet kannattavalla toiminnalla.\nKannattava ja tuloksellinen toiminta on osa yhteiskuntavastuutamme.\nOlemme jokainen vastuussa työyhteisömme hyvinvoinnista ja turvallisuudesta.\nTuemme jatkuvaa oppimista ja osallistumme kaikki työyhteisön kehittämiseen.\nJokaisella on oikeus hyvään johtamiseen ja avoimeen palautteeseen.\nKohtelemme toisiamme oikeudenmukaisesti ja reilusti.\nOtamme huomioon asiakkaiden tarpeet ja palautteet.\nKehitämme aktiivisesti uusia tuotteita ja palveluita.\nTeemme työtä yhtenäisen Metsähallituksen hyväksi toistemme erilaisuutta kunnioittaen ja hyödyntäen.\nVerkostoidumme ja toimimme kumppaneiden kanssa – arvostamme luovuutta, aktiivisuutta ja avoimuutta.


2007 – Luhtasela.fi\nTämänkin vuoden joulu vierähti jälleen kerran kotioloissa Nivalassa. Vaikka kotona on aina mukava käydä, niin haittapuolena on se, että suurinosa Nivalalaisista tutuistani on jouluna jossain muualla viettämässä joulua, joten tietty tekemättömyys vaivaa. Mutta kyllä kinkku kaiken korvaa. Vaikka jälleen kerran sovimme perheen kanssa, että lahjoja ei...\nJostain syystä tuli mieleen vuoden takainen vappu. Johtunee paidasta, joka on sama kummassakin kuvassa....\nOpiskelu ja työt, Päiväkirja\nSinut on hyväksytty opiskelijaksi Oulun seudun ammattikorkeakouluun. Koulutusohjelma / suuntautumisvaihtoehto Tietojenkäsittelyn koulutusohjelma Tutkinto Liiketalouden ammattikorkeakoulututkinto, tradenomi Kirottua, varasijalta nyt tuonne nousin, vaikka en olisi edes halunnut ko. ohjelmaan - viestintä olisi ollut edelleen se minun valintani. En ole edes vielä varma, että hyväksynkö tätä opiskelupaikkaa, varsinkin kun muistaa...\n[gallery columns="2" size="large" ids="1094,1053"] Kyllä se niin vain, on että työtä tekiessä aika kulkee paljon nopeammin - vaikka onkin heinäkuu ja sairaaloissa on hiljaisempaa. Takana on liki kuukausi työtä Oulun Kaupunginsairaalan arkistossa ja paikat tulivat tutuiksi yllättävän nopeasti, vaikka papereita sun muita kansioita on vaikka muille jakaa,...\nJa vielä kerran onnittelut siskolleni valkolakin saannista. Lakitus tapahtui täällä Oulussa viime lauantaina, mutta itse juhlat viime sunnuntaina kotikonnuilla Nivalassa. Lakitustapahtuma ja itse lakkijaiskahvit menivät varsin nopeasti ja helposti, vaikken pidäkkään tuollaisista suurista tapahtumista, enkä varsinkaan sukujuhlista. Hyvänä puolena tietenkin myös se, että tuli Nivalan perukoilla...\nHuh, montakohan päivää tällä kertaa kestää toipua vapusta. Juomaa kului, hauskaa oli, nilkkä nyrjähti, paikat mustelmilla ja lompakko tyhjänä, mutta kyllä se taisi jälleen olla sen arvoista. Pitäisi myös oppia, että kun kännykkä tippuu vessanpyttyyn, niin tuskin se toimii. Noin puoli vuotta ostamani Samsung SGH-E730 tipahti...\nOnnittelut myös tätä kautta Jessen ja Mariannen Sofia-vauvalle, jonka ristiäisissä Kajaanissa vierähtikin viime viikonloppu. Ja OPOY:lle jälleen kerran onnittelut hienosta toiminnasta. Minulla on nyt ollut tämä liittymä noin kuukauden ja nyt he päättävät ryhtyä teknisesti rajoittamaan liikennettä. Ei näin....\nSaanen esitellä uuden leluni, Yamaha RX-V457-vahvistimen ...